ΣΥΝΔΕΣΜΟΣ ΑΠΟΦΟΙΤΩΝ ΑΞΙΩΜΑΤΙΚΩΝ ΣΤΡΑΤΙΩΤΙΚΗΣ ΣΧΟΛΗΣ ΕΥΕΛΠΙΔΩΝ ΤΑΞΕΩΣ 1980: ΧΑΙΡΕΤΙΣΜΟΣ ΑΡΧΗΓΟΥ\nΧαιρετισμός του Αρχηγού Τάξης 1980 στην επετειακή συγκέντρωση στη ΣΣΕ την 1η Οκτ.2011\nΑγαπητές Κυρίες και Δεσποινίδες,\nΣτρατηγέ, κύριοι Αξιωματικοί,\nΑγαπημένοι μου ΣΥΜΜΑΘΗΤΕΣ !!!\nΜε μεγάλη συγκίνηση σας καλωσορίζω στην Επετειακή αυτή συνάντησή μας με την συμπλήρωση 35 χρόνων από την είσοδό μας στην Στρατιωτική Σχολή Ευελπίδων.\nΕίναι πολύ σημαντικό το δέσιμο που επήλθε μεταξύ μας όλα αυτά τα χρόνια, αλλά κυρίως στα πρώτα τέσσερα χρόνια της Σχολής. Φωτεινό παράδειγμα , οι συμμαθητές μας κ.κ. Φραντζεσκάκης και Πέππας, οι οποίοι δακρύζουν στο άκουσμα και μόνον της λέξης "ΤΑΞΙΣ '80 ", παρότι ήταν μαζί μας μόνον ως Ευέλπιδες.\nΔεν γνωρίζετε πόσους νέους αλλά και μεγάλους συνάντησα, που θα ήθελαν και αυτοί να ανήκουν σε ένα δεμένο σύνολο και να αισθάνονται όπως εγώ, όταν ομιλώ μαζί τους για τους συμμαθητές μου.\nΓια άλλη μία φορά θα ομολογήσω ότι είμαι υπερήφανος που είμαι συμμαθητής σας, έστω και αν έφυγα από το στράτευμα νωρίς. Πάντοτε όλα αυτά τα χρόνια σας καμάρωνα από έξω, όπως τώρα καμαρώνουμε τους τριάντα δύο συμμαθητές μας που είναι εν ενεργεία και ευελπιστούμε ότι η τάξη μας θα εκπροσωπηθεί και στα ύψιστα αξιώματα των Ενόπλων Δυνάμεων.\nΘέλω όλοι μας ως Στρατιωτικοί να αισθανόμαστε υπερήφανοι και να έχουμε ψηλά το κεφάλι γι' αυτό που δώσαμε και δίνουμε στην Πατρίδα μας. Την Πατρίδα μας που όλοι αγαπάμε και η οποία σήμερα διέρχεται δύσκολες στιγμές.\nΔεν είμαστε εμείς υπεύθυνοι γι 'αυτή την δύσκολη οικονομική κυρίως κατάσταση.\nΌταν υψώσαμε την δεξιά, ορκιστήκαμε να είμαστε πιστοί και φιλότιμοι Στρατιώτες και να υπακούμε στο Σύνταγμα και τους Νόμους του Κράτους.\nΓίναμε Στρατιωτικοί και όχι Πολιτικοί.\nΔεν ήταν ο ρόλος μας η διπλωματία αλλά η ετοιμότητα για εκπλήρωση της αποστολής και η προάσπιση της εδαφικής ανεξαρτησίας και ακεραιότητας της πατρίδας μας, αν κάποτε η μοίρα το καλούσε.\nΚάποιοι άλλοι είναι υπεύθυνοι γι 'αυτή την εξαθλίωση της Χώρας μας. Αλλά γι 'αυτούς τους άλλους η απάντησή μας είναι το θέμα της έκθεσης που κληθήκαμε να αναπτύξουμε το 1976 όταν δίναμε εισαγωγικές εξετάσεις στην ΣΣΕ : << Οι Ηθικές Δυνάμεις των Ελλήνων Ήταν Πάντοτε Υπέρτερες των Υλικών >>\nΜε όποιες δυνάμεις και αν μας υποδουλώσουν οικονομικά, η Ελληνική ψυχή κρύβει πάντοτε μέσα της τις υπέρτερες αυτές Ηθικές Δυνάμεις. Είμαι σίγουρος ότι αυτό εμείς το νοιώθουμε, το βλέπω στα μάτια όλων σας ότι δεν το λησμονούμε και αυτοί οι οποίοι το ξεχνούν, θα βρεθούν μία ημέρα προ εκπλήξεως.\nΣε αυτό το σημείο ας μου επιτραπεί από τον συμμαθητή μας κ.Πολυτάρχο Βασίλειο να σας απαγγείλω το επετειακό αφιέρωμα που έγραψε για την Τάξη μας, έστω και αν μερικοί το έχουν ήδη διαβάσει:\n<< Εύελπις το ’76 και Εύελπις για πάντα >>\nΚαβάλα στ’ όνειρο,\nμε ένα κομμάτι φυλακτό από Ελλάδα,\nτο μέγα κάλεσμα μαγνητισμένοι ακολουθήσαμε\nΚι όλοι μαζί, μπροστά στη πύλη της Σχολής,\nπρώτη φορά συναντηθήκαμε,\nτο πρωινό του φθινοπώρου, που ανέτειλε,\nη νέα μας ζωή, που τόσο λαχταρούσαμε.\nκάθε γωνιάς, της Πατρικής μας γης\nκαι κάθε χώρας της Ελληνικής ψυχής,\nστο ίδιο περιβόλι μπολιαστήκαμε,\nΙδανικά, Αξίες και Οράματα\nπου μας θωράκισαν και μας κατεύθυναν,\nστις τρικυμίες της ζωής μας.\nΣτα ίδια νάματα θρεμμένοι,\nσαν ένα σώμα μια ψυχή, γαλουχηθήκαμε,\nστην στέρηση, την αρετή και την ευθύνη\nΣτο μονοπάτι το τραχύ που περπατήσαμε,\nμέσα απ’ τους πόνους, τις χαρές που ζήσαμε,\nμαζί τους φόβους μας παλέψαμε και ανδρωθήκαμε.\nΟι χρόνοι πέρασαν…\nκι άλλοτε οι καιροί μας παίδεψαν\nή και μας έφθειραν\nκαι μας απογοήτευσαν,\nακόμη και μας πλήγωσαν\nΚι’ άλλοι από μας απόκαμαν,\nάλλοι απελπίσθηκαν ή εγκατέλειψαν\nκι άλλοι απλά σιώπησαν…\nΌμως, στο βάθος της ψυχής του καθενός μας,\nο Εύελπις γιά πάντα θα υπάρχει\nΚι’ όταν η σάλπιγγα αναφορά σημάνει,\nΤαχέως, σαν τον άνεμο\nμε όλο τον φόρτο των ονείρων του στη πλάτη,\nκαι κάθε εμπόδιο και ανημποριά δρασκελώντας\nΕγκαίρως, θα σταθεί εμπρός και θα αναφέρει,\nΕύελπις πρώτης το ΄ 76 και πάντα Εύελπις…:\n… ως τέλους.\nΕI Πολυτάρχος Βασίλειος\n(ΕI Σιδηρόπουλος Κωνσταντίνος\nΕΙ ................ .......................)\nΚαθένας μας, με το δικό του όνομα\nκαι κάθε όνομα μία ψηφίδα\nΌλες μαζί, η ζωγραφιά της Τάξεως,\nξεχωριστή απ΄ όλες\nΜοναδική και ανεξίτηλη, εις τον αιώνα!\nΜε αφορμή την 35η επέτειο της εισαγωγής μας\nΑφιερώνεται σε όλους τους Συμμαθητάς\nκαι ξεχωριστά στην μνήμη αυτών,\nπου έφυγαν απ’ την ζωή,\nπου όμως, οι ψηφίδες τους , για πάντα,\nτο κάδρο μας ακέραιο θα συνέχουν… >>\nΘέλω να ευχαριστήσω τον Πρόεδρο και το Διοικητικό Συμβούλιο του Συνδέσμου της Τάξης μας και όλους όσους κουράστηκαν και συνέβαλλαν στην οργάνωση και στον συντονισμό των εκδηλώσεων της επετειακής μας αυτής συγκέντρωσης.\nΣας προτρέπω όλους όσους δεν είστε εγγεγραμμένοι να εγγραφείτε στον Σύνδεσμο της Τάξης μας.\nΕύχομαι σε Σας και στις Οικογένειές σας Υγεία και Ευτυχία !!!\nκαι κλείνω με το σύνθημα του Συνδέσμου Αποφοίτων Αξιωματικών Στρατιωτικής Σχολής Ευελπίδων Τάξεως 1980 :\n<<Αυτά που μας ενώνουν είναι απείρως περισσότερα από αυτά που μας χωρίζουν>>\nΕίναι Τιμή μου που Είμαι ο Αρχηγός αυτής της Τάξεως, της Τάξεως '80 !!!!


Ρέντναπ: «Τι κάνει η UEFA;» - Onsports.gr\nOnsports Team\t16 Φεβρουαρίου 2011, 10:55\nCHAMPIONS LEAGUE / Μίλαν\t/ Τότεναμ\nΡέντναπ: «Τι κάνει η UEFA;»\nΤην αντίδραση της UEFA για το «εγκληματικό» τάκλιν του Ματιέ Φλαμινί στον Βέντραν Τσόρλουκα περιμένει ο Χάρι Ρέντναπ.\nΟ τεχνικός της Τότεναμ αρχικά μίλησε για την κατάσταση του ποδοσφαιριστή του λέγοντας ότι θα κάνει εξετάσεις την Τετάρτη (16/02) για να διαπιστωθεί το μέγεθος της ζημιάς που έχει υποστεί, με τον Κροάτη να φεύγει με πατερίτσες από το Μιλάνο.\n«Το τάκλιν του Φλαμινί ήταν φρικιαστικό», είπε ο Ρέντναπ και πρόσθεσε: «Ήταν και με τα δύο πόδια σηκωμένα και μπορούσε να του σπάσει το πόδι πολύ εύκολα. Θα κάνει ακτινογραφίες για να δούμε τη ζημιά».\nΣτη συνέχεια ο Βρετανός κόουτς υποστήριξε: «Θα ήθελα από την UEFA να δει αυτό το μαρκάρισμα. Απορώ πώς ο Φλαμινί δεν πήρε την κόκκινη κάρτα. Με αυτά τα τάκλιν σπας τα πόδια των ανθρώπων».\n15 λεπτά πριν Χανιά: Φρικτός θάνατος για δύο φοιτητές (pics)


9 ΙΟΥΝΙΟΥ: ΠΑΝΣΕΛΗΝΟΣ ΣΤΟΝ ΤΟΞΟΤΗ\nΑρχική σελίδα Άρθρα Αστρολογική Επικαιρότητα 9 Ιουνίου: Πανσέληνος στον Τοξότη\n9 Ιουνίου: Πανσέληνος στον Τοξότη\n<p>Την Παρασκευή το πρωί, μια Πανσέληνος περίλαμπρη σηματοδοτεί το απόλυτο καλοκαίρι, με φλογερές δράσεις. Ο Ήλιος από τους Διδύμους αντιτίθεται στη Σελήνη στον Τοξότη. Η πανσέληνος είναι μια στιγμή της αποκορύφωσης και η υπόσχεση της εκπλήρωσης εκείνου που ξεκίνησε στη Νέα Σελήνη πριν από περίπου δύο εβδομάδες. Είναι ένας συναισθηματικός χρόνος - μια εποχή ρομαντισμού, γονιμοποίησης και σχέσεων.\nΗ πολικότητα των Δίδυμων-Τοξότη είναι ένας διανοητικός άξονας, όπου ο Δίδυμος αντιπροσωπεύει το «χαμηλότερο μυαλό» και ο Τοξότης αντιπροσωπεύει το «ανώτερο μυαλό». Ο Δίδυμος μας ενθαρρύνει να σκεφτούμε λογικά, ενώ ο Τοξότης μας πείθει να σκεφτούμε και να ζήσουμε με ένα ευρύτερο τρόπο. Ο Τοξότης συμβολίζει την αναζήτηση νοήματος και ιδεών που επεκτείνονται στο "εδώ και τώρα." Ο Δίδυμος είναι αρκετά άνετος στο άμεσο περιβάλλον ή τη γειτονιά του, ενώ ο Τοξότης μας διεγείρει να ξεφύγουμε από αυτό. Η παραμέληση των δύο άκρων σίγουρα θα επιστρέψει σε εμάς. Στην ιδανική περίπτωση, θα πρέπει να βρεθεί μια ισορροπία ανάμεσα στις δύο ενέργειες, και αυτό μας προσκαλεί να κάνουμε η Πανσέληνος.\nΑυτή η πανσέληνος αφορά την επικοινωνία, τη στάση και την αίσθηση της περιπέτειας. Κάτι κτίζεται μέσα μας, και τώρα είναι η στιγμή που η ενέργεια του κόσμου απαιτεί αρκετά να βγούμε έξω από την πεπατημένη. Τις επόμενες δύο εβδομάδες, θα ανακαλύψουμε τι σημαίνει αυτό για εμάς. Προς το παρόν, δεν μπορούμε να κρύψουμε τα συναισθήματά μας. Πρέπει να τα εκφράσουμε.\nΗ λάμψη φωτίζει αυτή τη σύγκρουση μεταξύ λογικής και διαίσθησης / πίστης. Με τη Σελήνη γεμάτη και φωτεινή στον ουρανό, ο συμβολικός "φωτισμός" συμβαίνει στη ζωή μας. Ωστόσο, αυτά τα νέα συναισθήματα και αποκαλύψεις είναι έντονα, καθώς υπάρχει μια αίσθηση συναισθημάτων που εκρήγνυνται στη συνείδησή μας. Ήρθε η ώρα να εκφράσουμε τον εαυτό μας και να αφήσουμε τα πράγματα έξω από τις προκαταλήψεις μας. Φυσικά, ίσως να θέλουμε να ασκήσουμε κάποια κριτική κάνοντας κάτι τέτοιο, γνωρίζοντας ότι αυτό που μας έρχεται στον νου είναι μεν φρέσκο, ακατάπαυστο αλλά δεν είναι ιδιαίτερα λογικό μέχρι στιγμής.\nΑυτή η πανσέληνος σχηματίζει ένα τετράγωνο με τον Ποσειδώνα και οι αποκαλύψεις τώρα μπορεί να οδηγήσουν σε παράκαμψη από τους στόχους μας. Πρέπει να προσέχουμε για παραπληροφόρηση. Αυτή είναι η στιγμή για να ανοίξουμε τις δυνατότητές μας, αλλά η οριστικοποίηση των σχεδίων θα πρέπει πιθανώς να αφεθεί για μεταγενέστερη ημερομηνία. Ο Ήλιος βρίσκεται στο μέσο του Ερμή και ο Άρης είναι σε τετράγωνο προς τον Δία, δείχνοντας μια πραγματική επιθυμία να κατανοήσουμε ή να καταλάβουμε μια κατάσταση, αλλά η σχέση προς τον Ποσειδώνα και η αντίθεση με τον Κρόνο δείχνουν πιθανό μπλοκ, εμπόδιο ή ελλιπείς πληροφορίες ή έλλειψη ετοιμότητας. Παρακολουθήστε τις υπερβολικά γρήγορες αποφάσεις, αλλά δώστε ιδιαίτερη προσοχή σε αυτό που φωτίζεται τώρα.\nΣτις 20 Ιουνίου θα έχουμε στις 13:02 το μεσημέρι Πανσέληνο στις 29 μοίρες και 32 πρώτα λεπτά του Τοξότη. Έτσι θα υπάρχει η τάση να προβάλλουμε...\n22/05/2016: Πανσέληνος στον Τοξότη\nΗ Πανσέληνος στις 22 του Μάη του 2016 είναι στην πρώτη μοίρα του Τοξότη, και θα λέγαμε ότι είναι ένα αμφιλεγόμενο φαινόμενο, το λιγότερο.. Δεν...\nΜια πολύ σημαντική Πανσέληνος στον Τοξότη έρχεται με το καλωσόρισμα του Ιουνίου και οι προβλέψεις για τον καθέναν μας είναι μοναδικές....\nΠανσέληνος Φεβρουαρίου: Προβλέψεις Ανά Ζώδιο\nΟπωσδήποτε είναι φανερό ότι ζούμε περίοδο κολοσσιαίων αλλαγών. Η Πανσέληνος στον Λέοντα θα έρθει να συνοψίσει αυτές τις αλλαγές και θα...\nΑστρολογικό Δελτίο 12-7-2014\nΗ Πανσέληνος στον Αιγόκερω είναι γεγονός, λοιπόν. Μια σημαντική Πανσέληνος για όλη μας την πραγματικότητα, αφού αυτό είναι το πεδίο του...


Βασιλακόπουλος: «Να ανασταλεί η εργασία στους υγειονομικούς-αρνητές του εμβολίου»\nΩς «άμυαλη» χαρακτήρισε την συμπεριφορά των υγειονομικών υπαλλήλων οι οποίοι επιλέγουν να μην εμβολιαστούν, ο καθηγητής Πνευμονολογίας Θεόδωρος Βασιλακόπουλος.\nΌπως είπε στον ΣΚΑΪ το πρωί της Πέμπτης, οι υγειονομικοί θα πρέπει να εμβολιάζονται υποχρεωτικά κι αν δεν συμφωνούν με αυτό να τίθενται σε αναστολή εργασίας. «Τα δικαιώματα του ενός τελειώνουν εκεί που αρχίζουν τα δικαιώματα του άλλου», σχολίασε μεταξύ άλλων.\nΑναφερόμενος στα νέα μέτρα που αποφασίστηκαν χθες ο καθηγητής Πνευμονολογίας κάλεσε τους πολίτες να μην τα εκλάβουν ως άνοιγμα καθώς κάτι τέτοιο θα σήμαινε πως το πρόβλημα λύθηκε ενώ στην πραγματικότητα έχουμε πορεία ενός μηνός τουλάχιστον προκειμένου να μπορούμε να πούμε κάτι τέτοιο.\nΔικαστική απόφαση-«βόμβα»: Δεν θα πληρώνονται οι ανεμβολίαστοι υγειονομικοί!\nΘεσσαλονίκη: Κρέμασαν τις... μάσκες τους στο ΥΜΑΘ οι υγειονομικοί!\nΒόμβα: Οι μισοί υγειονομικοί μολύνθηκαν από τα παιδιά τους και όχι από ασθενείς\nΗ ανακοίνωση του ΕΟΦ για τον θάνατο της 63χρονης στο Ίλιον\nLockdown: Δήμος ζωγράφισε 100 κύκλους στην πλατεία για κάθε παρέα!\nΝΕΑ Ελλάδα Κορωνοϊός νοσοκομεία\nΚεραμέως: Κατεπείγουσα αγωγή κατά ΑΔΕΔΥ!\nΆρης: Σήμερα η «πρώτη», ποιοι βρίσκονται στο ρόστερ\nΝΒΑ: Κλίπερς και Χοκς έκαναν το 2-2 και έχουν... δρόμο PHOTOS VIDEOS


Τον 55χρονο αναζητούσε η σύζυγός του, η οποία κινητοποίησε τις αρχές\nΝεκρός, κοντά στο τρακτέρ του, που τον είχε προηγουμένως καταπλακώσει, εντοπίστηκε 55χρονος αγρότης, ο οποίος δεν είχε δώσει ίχνη ζωής από χθες το βράδυ.\nΣτην Πυροσβεστική αμέσως σήμανε συναγερμός και επί τόπου έσπευσαν τρία οχήματα με δέκα υπαλλήλους για τον απεγκλωβισμό του άτυχου άνδρα, που είχε εντοπιστεί νωρίτερα καταπλακωμένος από το τρακτέρ, σε χωράφι, στο 2ο χιλιόμετρο του δρόμου από το Γάζι προς Κρουσώνα. Για το συμβάν ενημερώθηκε η ΕΛΑΣ, αλλά και το ΕΚΑΒ, ασθενοφόρο του οποίου μετέβη στο σημείο.\nΔυστυχώς για τον άτυχο 55χρονο, πατέρα τριών παιδιών, ήταν αργά, καθώς ήταν ήδη νεκρός. Σύμφωνα με αστυνομικές πηγές, ο άτυχος άνδρας εκτελούσε εργασίες στο χωράφι με το τρακτέρ, υποχώρησε το χώμα, με αποτέλεσμα να ανατραπεί το τρακτέρ και να τον καταπλακώσει. Μάλιστα, σύμφωνα με πληροφορίες, το τρακτέρ καταπλάκωσε τον άτυχο άνδρα, αναποδογύρισε και στην συνέχεια ακινητοποιήθηκε όρθιο.\nΤον άτυχο άνδρα εντόπισαν συγγενικά του πρόσωπα, τα οποία τον αναζητούσαν, καθώς, σύμφωνα με πληροφορίες, είχε για τελευταία φορά τηλεφωνική επικοινωνία με τη σύζυγό του στις 9 χθες το βράδυ και από τότε δεν είχε δώσει σημάδια ζωής.\nΠερισσότερο φως στις συνθήκες θανάτου του άτυχου άνδρα θα ρίξει η νεκροψία – νεκροτομή.\nTag:posts, Top, αγρότης, Ηράκλειο, τρακτέρ


Στα γραφεία της ΠΑΕ ο Μαρτίνς! - Ποδόσφαιρο - gavros.gr\nΣτα γραφεία της ΠΑΕ ο Μαρτίνς!\nΠέμπτη, 7 Μαΐου 2020 - 18:37\nTo περασμένο Σάββατο (2/5) σας ενημερώσαμε εδώ, στο gavros.gr, για την προφορική συμφωνία του Πέδρο Μαρτίνς με τον Ολυμπιακό, για την ανανέωση του συμβολαίου του. Οι δύο πλευρές, λοιπόν, αναμένεται μέσα στην ημέρα (7/5) να ανανεώσουν και επίσημα τη συνεργασία τους για δύο ακόμη χρόνια!\nΗ επέκταση του συμβολαίου του Πορτογάλου τεχνικού στο Λιμάνι, θα είναι μέχρι το 2022. Τρανή απόδειξη της ικανοποίησης των Πειραιωτών με τη δουλειά και την πορεία του 49χρονου προπονητή.\nΣήμερα, ο Μαρτίνς αναμένεται να περάσει από τα γραφεία της «ερυθρόλευκης» ΠΑΕ, ώστε να βάλει την υπογραφή του στο νέο του συμβόλαιο...\nΜαρτίνς... 2022 και επίσημα! (photo)\nΗ ΠΑΕ Ολυμπιακός ανακοίνωσε και επίσημα την ανανέωση της συνεργασίας της με τον Πορτογάλο κόουτς...\nΣτους χειρότερους στην ιστορία ο Γκαρσία! (photo)\nΣτη χειρότερη ενδεκάδα όλων των εποχών της Ρεάλ Μαδρίτης συμπεριλήφθηκε ο Πάμπλο Γκαρσία του ΠΑΟΚ...\nΜΕΓΑΛΟΣ ΔΙΑΓΩΝΙΣΜΟΣ gavros.gr και RED store!\nΤο gavros.gr και το RED store σας δίνουν την ευκαιρία να κερδίσετε 3 σετ με 3 μάσκες προσώπου, πολλαπλών χρήσεων, του Ολυμπιακού!\nΤο «λιοντάρι» Μουφί στο «μικροσκόπιο»! (video)\nΟ Ολυμπιακός τσεκάρει και τον νεαρό Μαροκινό μπακ της Τοντέλα, ο οποίος μένει ελεύθερος...


Δεν τα παρατάει η ΑΕΚ για Ελίασον, ετοιμάζει νέα πρόταση στη Νιμ - to10.gr\nΑρχική / ΠΟΔΟΣΦΑΙΡΟ / SUPERLEAGUE / Δεν τα παρατάει η ΑΕΚ για Ελίασον, ετοιμάζει νέα πρόταση στη Νιμ\nΗ ΑΕΚ μετά την διαφαινόμενη απόκτηση του Μισλέν για το δεξί άκρο της άμυνας φουλάρει για την απόκτηση εξτρέμ, με τον Νο. 1 στόχο εδώ και αρκετό καιρό να είναι ο Νίκλας Ελίασον. Οι κιτρινόμαυροι θέλουν να κάνουν δικό τους τον Σουηδό διεθνή που αγωνίζεται στη Νιμ, όμως πρόκειται για μια πολύ δύσκολη περίπτωση, με τη γαλλική ομάδα να έχει πει «όχι» ήδη στην Ένωση και μάλιστα αρκετές φορές.\nΩστόσο, στην ΑΕΚ είναι αποφασισμένοι να κυνηγήσουν μέχρι τέλους την περίπτωση του Νίκλας Ελίασον, παρά το γεγονός ότι η Νιμ κάνει παιχνίδια τακτικής. Η Ένωση δεν τα παρατάει και ετοιμάζει και άλλη προσφορά για τον παίκτη, ο οποίος είναι σύμμαχος της ΑΕΚ, αφού φέρεται να θέλει να μεταγραφεί στην Ελλάδα για τους κιτρινόμαυρους. Όμως προς το παρόν η Νιμ είναι ανένδοτη και βάζει πολύ δύσκολα στην ΑΕΚ.\nΑξίζει να σημειωθεί πως η τιμή του Σουηδού εξτρέμ υπολογίζεται γύρω στα 2,5 εκατ. ευρώ συν ένα καλό ποσοστό μεταπώλησης και οι άνθρωποι της ΑΕΚ θεωρούν την υπόθεση ανοικτή, και πιστεύουν ότι θα κάμψουν την αντίσταση των Γάλλων.\nΜαρτίνς: «Καμία άλλη ελληνική ομάδα δεν έχει τέτοια ικανότητα στη δημιουργία φάσεων»\nΣταύρος Χατζάτογλου - 22/09/2021 20:01\nLIVE: Άρης - Παναθηναϊκός 0-0


H Sun γνωρίζει την επόμενη ομάδα του Ρονάλντο -\nH Sun γνωρίζει την επόμενη ομάδα του Ρονάλντο\nH Sun ισχυρίζεται ότι γνωρίζει ποιος σύλλογος θα αποτελέσει τον επόμενο σταθμό στην καριέρα του Κριστιάνο Ρονάλντο.\nΓιώργος Παπαϊωάννου\tTwitter 17 Ιουνίου 2017, 20:09\nΣαν βόμβα στα αυτιά των φίλων της Ρεάλ Μαδρίτης έσκασε η πρόσφατη είδηση της Marca, σχετικά με την ειλημμένη απόφαση του Κριστιάνο Ρονάλντο να αποχωρήσει από τη βασίλισσα το φετινό καλοκαίρι. Ο 32χρονος σούπερ σταρ, μάλιστα, φέρεται να είπε στους συμπαίκτες του στην εθνική Πορτογαλίας ότι η απόφαση αποχώρησής του είναι οριστική: «Φεύγω από τη Μαδρίτη. Είμαι αποφασισμένος. Δεν υπάρχει γυρισμός.\nΣύμφωνα με τον BBC Sport, o Πορτογάλος άσος είναι δυσαρεστημένος με τον τρόπο με οποίο διαχειρίστηκε το θέμα η Ρεάλ Μαδρίτης από την οποία περίμενε περισσότερη υποστήριξη. Έτσι, δεν είναι λίγοι εκείνοι που επιχειρούν να προβλέψουν τον επόμενο σταθμό στην καριέρα του Κριστιάνο με τις Παρί Σεν Ζερμέν και Μάντσεστερ Γιουνάιτεντ να μοιάζουν οι επικρατέστερες επιλογές λόγω της δυνατότητάς τους να αντέξουν το «χρυσό» συμβόλαιο του ποδοσφαιριστή.\nΗ σκανδαλοθηρική Sun, πάντως, αν και δε φημίζεται για την αξιοπιστία της θεωρεί εξαιρετικά πιθανή την επιστροφή του Κριστιάνο στους «κόκκινους διαβόλους». Ειδικότερα, η σύνδεση του με τους οπαδούς του συλλόγου, από τους οποίους θεοποιήθηκε όσο κανείς άλλος αποτελεί ικανό κίνητρο για να τον ωθήσουν στην επιστροφή στο νησί. Η αγγλική εφημερίδα θεωρεί, επίσης, ότι ο Σερ Άλεξ Φέργκιουσον μπορεί να διαδραματίσει τεράστιο ρόλο στην υλοποίηση της μεταγραφής, καθώς αποτελεί πατρική φιγούρα για τον Πορτογάλο άσο.\nΩστόσο, η παρουσία του Ζοσέ Μουρίνιο στον πάγκο της Γιουνάιτεντ ίσως αποτελέσει ανασταλτικό παράγοντα για την επιστροφή του 32χρονου άσου, καθώς οι δυο τους είχαν έρθει σε ρήξη στην τελευταία χρονιά του Special One στην τεχνική ηγεσία της «βασίλισσας». Παρ΄όλα αυτά, η αγωνιστική αξία του Κριστιάνο είναι τέτοια που μπορεί να απομακρύνει κάθε δεύτερη σκέψη του Μουρίνιο.\nΤέλος, η Μάντσεστερ έχει τη δυνατότητα να παραχωρήσει ακόμα και τον Νταβίντ Ντε Χέα στη Ρεάλ σαν μέρος της συμφωνίας για την απόκτηση του Κριστιάνο προκειμένου να δελεάσει ακόμα περισσότερο τον Φλορεντίνο Πέρεθ.


Δημοσιεύθηκε στις 5 Οκτωβρίου, 2017, 21:26 5 Οκτωβρίου, 2017, 13:31 Δημοσιεύθηκε από Επικαιρότητα\nΤο πρωί της Τετάρτης αλιείς από την περιοχή Μεσολογγίου και Αιτωλικού συγκεντρώθηκαν στα γραφεία της Περιφέρειας Δυτικής Ελλάδας στο Μεσολόγγι με σκοπό να διαμαρτυρηθούν για τον νόμο που θα ψηφιστεί στη Βουλή την Παρασκευή. Ο συγκεκριμένος νόμος «πετά» τους ψαράδες έξω από την λιμνοθάλασσα απαγορεύοντας τους να ασκήσουν το επάγγελμα τους από το οποίο ζουν τις οικογένειες τους.\nΗ συνάντηση αντιπροσωπείας των αλιέων με την Αντιπεριφερειάρχη κ. Χριστίνα Σταρακά πραγματοποιήθηκε το πρωί της Τετάρτης.\nΟι ψαράδες δηλώνουν απογοητευμένοι με τη στάση της κυβέρνησης και τονίζουν ότι είναι αποφασισμένοι αν ψηφιστεί ο νόμος να ξεκινήσουν αγώνες διαμαρτυρίας.\nΔΙΑΜΑΡΤΥΡΙΑ, ΜΕΣΟΛΟΓΓΙ, ΨΑΡΑΔΕΣ


Κούγιας: Κωμικό το περιεχόμενο των καταγγελιών - Κάτι μεγάλο παίζεται (video)\n24-02-2021 - 9:49πμ\n«Το πρώτο που παρατήρησα, μελετώντας τη δικογραφία, είναι οι νομικές παραβάσεις και ακυρότητες που υπάρχουν», τονίζει ο κ. Κούγιας\nΝέες αιχμές ότι κάτι «παίζεται» πίσω από τις καταγγελίες εις βάρος του Δημήτρη Λιγνάδη άφησε ο Αλέξης Κούγιας μιλώντας την Τετάρτη στον ΑΝΤ1.\nΟ συνήγορος του τέως καλλιτεχνικού διευθυντή του Εθνικού Θεάτρου ισχυρίστηκε ότι υπάρχουν νομικές παραβάσεις, παραλείψεις και προκατάληψη στην υπόθεση, τονίζοντας αρχικά ότι «αυτά που έχουν συμβεί στην υπόθεση Λιγνάδη δεν συμβαίνουν ακόμα και στις πλέον αντισυνταγματικές χώρες της Άπω Ανατολής και της Αφρικής».\nΚαι συνέχισε ο κ. Κούγιας: «Το να συλλάβεις με ένταλμα συλλήψεως έλληνα πολίτη χωρίς να συμφωνήσει ανακριτής και εισαγγελέας, έχει κάποιες προϋποθέσεις. Το να δικαστεί ένας άνθρωπος και να καταδικαστεί είναι αποτέλεσμα τριών διαδικασιών. Αυτό που συμβαίνει στον κ. Λιγνάδη είναι πρωτοφανές.\nΤι λέει ο νόμος; πριν ασκηθεί ποινική δίωξη καλείς αυτούς που έχουν κάνει μήνυση, τα επιβεβαιώνουν και συμπληρώνουν ότι χρειάζεται. Είναι υποχρέωση του εισαγγελέα να καλέσει αυτόν τον οποίο καταγγέλλουν, να του δώσει τις καταθέσεις, να τις μελετήσει και να κάνει έγγραφες εξηγήσεις. Αλλιώς η διαδικασία είναι εντελώς άκυρη».\nΟ γνωστός ποινικολόγος επανέλαβε την πρόθεσή του να προχωρήσει σε μηνύσεις, εφόσον του το επιτρέψει ο κ. Λιγνάδης και πρόσθεσε ότι «το πρώτο που παρατήρησα, μελετώντας τη δικογραφία, είναι οι νομικές παραβάσεις και ακυρότητες που υπάρχουν. Το δεύτερο είναι ότι υπάρχουν σε μια τέτοια υπόθεση τόσες παραλείψεις και τόση προκατάληψη. Κατέληξα στο συμπέρασμα ότι παίζεται κάτι πολύ μεγάλο».\nΑναφερόμενος τέλος στην υπουργό Πολιτισμού κα Μενδώνη, είπε ότι «σε απελπισία, προσπάθησε να απολογηθεί γιατί προσέλαβε τον κορυφαίο σκηνοθέτη και ηθοποιό ως διευθυντή του θεάτρου, και προχώρησε σε απαράδεκτους χαρακτηρισμούς. “Παίζεται μια πολιτική μάχη. Είμαι σε απόγνωση. Υπάρχει μια στοχοποίηση. Η Δικαιοσύνη δεν λειτούργησε σωστά. Το περιεχόμενο των καταγγελιών είναι κωμικό».


... ΜΙΚΡΟΣ ΣΕΡΙΦΗΣ Club Φίλων ...: Τα γουέστερν που αγαπήσαμε 2 - Το Μεγάλο Ανθρωπάκι (Little Big Man)\nHunter 14 Ιουλίου 2010 - 12:35 μ.μ.\nΤο κατέβασα πρόσφατα. Το είχα δει μικρότερος αλλά τώρα εκτιμάς κάποια πράγματα αλλιώς. Πρόκειται για σπουδαία ταινία σε μια ταραγμένη για την Αμερική εποχή, και για ένα θέμα που δεν τους αρέσει να μιλάνε αφού νιώθουν ένοχοι. Τρομερός ο Χόφμαν, την παράσταση κλέβει ο αρχηγός των ινδιάνων. Απαραίτητο.\nadamsjim 14 Ιουλίου 2010 - 1:06 μ.μ.\nΑν έχει διαβάσει κάποιος την σειρά κόμικς "Η Κατάκτηση της Δύσης", τότε αυτή τη ταινία την λατρεύει!\nΑγαθοκλής 15 Ιουλίου 2010 - 11:08 μ.μ.\nΠράγματι, καταπληκτική ταινία. Την είχα δει κι αυτή μικρός και είχα στεναχωρηθεί που σκοτώνονταν οι Ινδιάνοι...\nEliasStratakis 30 Ιουλίου 2010 - 6:04 μ.μ.\nΑν και την είχα δει μικρός (τι προτότυπο!!!) την ξαναείδα πρόσφατα (αιτία ήταν η στήλη του magazine τα γουστερν που αγαπήσαμε) και πραγματικά απογειώθηκε στην εκτίμηση μου.\ntzortzadams 10 Ιανουαρίου 2012 - 8:18 μ.μ.\nΈξοχη και ιδιαίτερη ταινία σταθμός για την εποχή της-και όχι μόνο!\nadamsjim 10 Ιανουαρίου 2012 - 10:35 μ.μ.\nΑπό τις αγαπημένες μου ταινίες!


Βιομηχανία - Ευρώπη βιβλία. Βιβλία κατηγορίας Βιομηχανία - Ευρώπη στο BookLand.gr\nTο ανά χείρας βιβλίο εστιάζει ιδιαίτερα στο ρόλο που έπαιξε η καθιέρωση της τεχνικής εκπαίδευσης και ειδικότερα η εκπαίδευση των μηχανικών στις διάφορες χώρες στην ανάπτυξη της βιομηχανίας. Οι συγγραφείς αντιμετωπίζουν τη σχέση εκπαίδευσης και βιομηχανίας υιοθετώντας τις σύγχρονες προσεγγίσεις στην ...\nΟικονομική ιστορία , Τεχνολογία - Ιστορία , Βιομηχανία - Ευρώπη\nΔεν υπάρχει διαθέσιμη περιγραφή για τον τίτλο European Enterprise στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το European Enterprise, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΟικονομία - Ευρώπη , Βιομηχανία - Ευρώπη


Ποιοι Είμαστε - Σύλλογος Στρατιωτικού Αθλητισμού Εφέδρων\nΟ Σύλλογος Στρατιωτικού Αθλητισμού Εφέδρων (Σ.Σ.Α.Ε.) ιδρύθηκε το έτος 2010 και αποτελεί αναγνωρισμένο από την Πολιτεία σωματείο, ιδρυτικό μέλος της Πανελλήνιας Ομοσπονδίας Εθελοντών Εφέδρων Ενόπλων Δυνάμεων (Π.Ο.Ε.ΕΦ.Ε.Δ.). Στελεχώνεται από Εθελοντές Εφέδρους όλων των κλάδων των Ε.Δ. που επιθυμούν να διατηρήσουν και να αναπτύξουν τις γνώσεις και τις ικανότητες που απέκτησαν κατά την θητεία τους, καθώς σύμφωνα με την ισχύουσα νομοθεσία κάθε στρατεύσιμος παραμένει Έφεδρος και μετά την απόλυσή του. Πρόκειται δηλαδή για την σύγχρονη εφαρμογή του πανάρχαιου θεσμού του ΠΟΛΙΤΗ–ΟΠΛΙΤΗ, ενός Στρατιώτη δηλαδή στον οποίο η Πολιτεία, επιτρέπει να παραμένει στην οικία του και να συμμετέχει στα κοινά, ωσότου κληθεί να αγωνιστεί υπέρ βωμών και εστιών.\nΠαράλληλα ο Σ.Σ.Α.Ε. συνδράμει Εθελοντικά τις προσπάθειες των αρμοδίων αρχών σε περιπτώσεις φυσικών καταστροφών και καταστάσεων επικινδύνων για την ζωή και την περιουσία των πολιτών, καθώς και για την προστασία του φυσικού περιβάλλοντος.\nΈμβλημά του Σ.Σ.Α.Ε. είναι το αρχαϊκό «Λ» που έφεραν οι αρχαίοι Σπαρτιάτες στις ασπίδες τους. Για εμάς το «Λ» συμβολίζει την Φιλοπατρία, την Ιστορική Συνέχεια, την Πειθαρχία και την Αφοσίωση στον Συνάδελφο.\nΟ Σ.Α.Α.Ε. αποτελεί την υλοποίηση του οράματος κάποιων Εφέδρων που το 2001 αποφάσισαν να ενώσουν τις δυνάμεις τους (Μ.Ρ.F.) ώστε να προωθήσουν την ιδέα του Εθελοντή Εφέδρου και να αναπτύξουν τον, άγνωστο έως τότε στην Ελλάδα, Στρατιωτικό Αθλητισμό. Συνδυάζοντας τις γνώσεις τους, σχεδίασαν, οργάνωσαν και εκτέλεσαν, ανά την Ελλάδα, πλήθος δραστηριοτήτων (ορειβασία, καταδύσεις, σενάρια paintball, επιβίωση-διαβίωση κ.α.), αλλά και συμμετείχαν σε στρατιωτικούς αγώνες εντός και εκτός Ελλάδος. Ως αναγνώριση της προσφοράς εκείνων των πρωτοπόρων Εθελοντών Εφέδρων, σε κάθε συμμετοχή μας σε στρατιωτικό αγώνα, εντός ή εκτός Ελλάδος, μία από τις ομάδες του Σ.Σ.Α.Ε. φέρει τα διακριτικά «M.P.F.»\nΈχοντας μια μακρά εμπειρία όσον αφορά τις σχέσεις μεταξύ των συλλόγων Εφέδρων θέτουμε ως προτεραιότητα την συνεργασία και ανταλλαγή γνώσεων με ΟΛΟΥΣ τους Έλληνες Εφέδρους σε όποιο σύλλογο και αν ανήκουν. Σε αυτό το πλαίσιο, πέραν φυσικά της τακτικής συνεργασίας με τα αδελφά σωματεία της Π.Ο.Ε.ΕΦ.Ε.Δ., βλέπουμε θετικά κάθε πρόταση και δράση που αποσκοπεί στην ενότητα αλλά και στην αποτελεσματικότητα της Εφεδρείας. Από τη μεριά μας, επιδιώκουμε την διοργάνωση κοινών διασυλλογικών ασκήσεων αλλά και εκπαιδευτικών δραστηριοτήτων. Η ΙΣΧΥΣ ΕΝ ΤΗ ΕΝΩΣΗ! Φυσικά λέσχες ή ομάδες με πολιτικό χαρακτήρα ή κομματική ατζέντα δεν μας εκφράζουν και άτομα με ιδιοτελείς σκοπούς δεν έχουν θέση ανάμεσά μας.


Exit Area: Στο δρόμο των Αθηνών, στο σύγχρονο πεδίο των Μαχών...\nΣτο δρόμο των Αθηνών, στο σύγχρονο πεδίο των Μαχών...\n| Δευτέρα 8 Οκτωβρίου 2012\nΌλα είναι έτοιμα για τον ερχομό της Μέρκελ, μιας επίσκεψης που όπως πληροφορούμαστε θα έχει διάρκεια ...6 ωρών. Η κυβέρνηση, σε συνεννόηση με τα αρμόδια Υπουργεία, απαγόρευσε κάθε δημόσια συνάθροιση στο κέντρο της Αθήνας, περιορίζοντας τους συγκεντρωμένους πολίτες στην Ομόνοια και το πεδίο του Άρεως, από φόβο για επεισόδια σε διάφορα "κόκκινα σημεία", όπως τη Γερμανική Πρεσβεία, το Κοινοβούλιο, το Μέγαρο Μαξίμου κλπ. Το Υπουργείο έβγαλε ανακοίνωση, δικαιολογώντας την προκλητική του αυτή απόφαση, "για τη διασφάλιση της δημόσιας ασφάλειας και τη διατήρηση της κοινωνικοοικονομικής ζωής της πρωτεύουσας". Η Αθήνα θα είναι μια "καγκελοκρατούμενη" πόλη, αφού περιμετρικά του κόκκινου δακτύλιου θα έχουν τοποθετηθεί κάγκελα, ενώ θα υψωθεί και ένας ατσαλένιος φράκτης στη Βασιλίσσης Όλγας, γνώριμος από παλιές κινητοποιήσεις. Ελεύθεροι σκοπευτές θα φρουρούν από απόσταση τη Μέρκελ για όση ώρα θα βρίσκεται στο ξενοδοχείο της, σε ετοιμότητα μέχρι και βατραχάνθρωποι, εισαγγελείς, ελικόπτερα της αστυνομίας και επί ποδός 7.000 αστυνομικοί, 62 διμοιρίες από την Αθήνα και 10 από την επαρχία. Η δημοκρατία δε γνωρίζει αδιέξοδα...\nΟι μάσκες έπεσαν προ πολλού. Η δημοκρατία, αυτό το άθλιο λιμπεραλιστικό πολίτευμα πάνω στο οποίο βρήκαν ελεύθερο πεδίο οι καπιταλιστές και τα εγχώρια τσιράκια τους, έχει την ανάγκη επιβολής απαγορεύσεων συνάθροισης (!) για να λειτουργήσει. Το καθεστώς τρέμει την παρουσία και μόνο ανθρώπων στο δρόμο, για να μην πληγεί το κύρος της γερμανίδας καγκελαρίου και ξεφτιλιστούν ο Σαμαράς και η παρέα του σε όλο τον κόσμο για ακόμα μια φορά. Η κοινοβουλευτικού τύπου δικτατορία που έχει επιβληθεί, δεν αφήνει περιθώρια για διαφορετικές φωνές, προσπαθώντας με νύχια και με δόντια να παρουσιάσει την εικόνα μιας "υπάκουης" χώρας, ενός υποτακτικού της Ευρωπαϊκής Ένωσης του φιλελευθερισμού και της παγκοσμιοποίησης.\nΈνας από τους εκπροσώπους του διεθνούς κεφαλαίου επισκέπτεται την Ελλάδα, και σίγουρα δεν το κάνει γιατί ενδιαφέρεται για εκείνην. Ο στόχος είναι να λειτουργήσει το προδοτικό μνημόνιο, να σφίξει η θηλιά στους εργαζόμενους μέσω της διατήρησης του οικονομικού προγράμματος λιτότητας, να κερδίσει έδαφος η σημερινή συγκυβέρνηση και να βυθιστεί στο κοινωνικό χάος η Πατρίδα μας.\nΣε αυτόν τον παραλογισμό, που περιλαμβάνει επιπλέον τη φρούρηση των ντόπιων και ξένων λακέδων από μισθωτούς που πλήττει η κρίση, πρέπει να απαντήσουμε. Όποιος υπηρετεί και προστατεύει το σάπιο σύστημα είναι απέναντί μας. Η θέση μας είναι αναμφίβολα και δίχως γελοίες προφάσεις και στρουθοκαμηλισμούς, εκεί όπου προστάζουν η εξεγερτική μας συνείδηση και διάθεση. Εκεί όπου ενώνονται οι φωνές απλών ανθρώπων και γίνονται οργή. Εκεί όπου χτυπά η καρδιά χιλιάδων αγωνιζόμενων Ελλήνων, χωρίς πολιτικές και κομματικές σκοπιμότητες. Στο δρόμο των Αθηνών, στο σύγχρονο πεδίο των Μαχών.


Δεν είναι μόνο οι γυναίκες που πρέπει να ανησυχούν για το βιολογικό τους ρολόι. Όπως υποστηρίζουν οι επιστήμονες η ανδρική γονιμότητα «φθίνει» με το πέρασμα των χρόνων, ενώ ακόμη και\nένας χρόνος μπορεί να κάνει μεγάλη διαφορά.Σύμφωνα με\nτους ερευνητές μετά την ηλικία των 41 χρόνων οι πιθανότητες ενός άντρα να γίνει πατέρας μειώνονται αισθητά. Βέβαια, με τα παραδείγματα των Des O’Connor, που απέκτησε το 5ο του παιδί στα 72 και τον Rod Stewart που έγινε πατέρας για 8η φορά στα 66 άλλοι ειδικοί υποστηρίζουν το αντίθετο.\nΗ ερευνήτρια Paula Fettback, του κέντρου αναπαραγωγής Huntington Medicina Reproductiva στη Βραζιλία δήλωσε: «Η ηλικία παίζει πολύ σημαντικό ρόλο. Οι άνδρες έχουν επίσης βιολογικό ρολόι. Δν είναι το ίδιο με των γυναικών αλλά δεν μπορούν να περιμένουν για πάντα για να γίνουν πατεράδες. Όσοι θέλουν να αποκτήσουν παιδιά πρέπει να το σκεφτούν πολύ σοβαρά, ειδικά μετά τα 45 τους».


Ο αρχαιοελληνικός μισογυνισμός - Ρεθεμνιώτικα Νέα\nΟ αρχαιοελληνικός μισογυνισμός\n07/03/2019 του Ευτύχη Καλογεράκη\nΤου ΕΥΤΥΧΙΟΥ ΚΑΛΟΓΕΡΑΚΗ*\n8η Μαρτίου η παγκόσμια ημέρα Γυναίκας, του πιο ταλαιπωρημένου και βασανισμένου πλάσματος στην ιστορία μέχρι και σήμερα, που ακόμα και οι αρχαιοελληνικοί πολιτισμοί, παρόλο το μεγαλείο τους, οικτρά την υποτίμησαν, εκτός από τον Μινωικό και Σπαρτιατικό. Ήταν μεγάλη ατυχία να είσαι γυναίκα στην αρχαιότητα.\nΣτους αρχαιοελληνικούς πολιτισμούς δεν υπήρξε ούτε μία γυναίκα Βασιλέας, ούτε είχε δικαίωμα στην εξουσία. Την άποψη αυτή τη στήριζαν δυστυχώς και διακεκριμένοι οι φιλόσοφοι. Ο Σταγειρίτης Αριστοτέλης υποστηρίζει ότι: «εκ φύσεως το άρρεν είναι για να άρχει και το θήλυ για να άρχεται» Βλ. Αριστοτέλους, Πολιτικά Α', 5, 13, συμφωνώντας με τον Μένανδρο, που έλεγε ότι η φύση δεν έδωσε την εξουσία στη γυναίκα, Βλ. Μενάνδρου, Γνώμαι Μονόστιχοι, 151. Ο Σοφοκλής επίσης στην Αντιγόνη επισημαίνει ότι «Γυναίκα, όσο ζω, δεν κάνω κυβερνήτη». Και συμπληρώνει ο άλλος τραγικός Ευριπίδης: «είναι ντροπή, να κυβερνά το σπίτι μια γυναίκα κι όχι ο άντρας της» Βλ. Ευριπίδου, Ηλέκτρα, 932.\nΧαρακτηριστικό της υποτίμησης της γυναίκας στην αρχαία Ελλάδα, είναι ότι τους Ολυμπιακούς αγώνες, ξένοι, βάρβαροι, ακόμη και δούλοι μπορούσαν να τους παρακολουθούν, απαγορευόταν όμως ρητά, επί ποινή θανάτου δια κρημνισμού από το Τυπαίον όρος, να εισέρχονται στο στάδιο και να παρακολουθούν τους αγώνες οι γυναίκες, ακόμα και να διαβαίνουν τον Αλφειό ποταμό κατά τις απαγορευμένες ημέρες, εκτός ορισμένων παρθένων. Βλ. Παυσανίου, Ελλάδος περιήγησις, Ηλιακά Α', 5, 6, 7-8.\nΜεγάλο μέρος των φιλοσόφων ήταν μισογύνηδες με πιο ακραίους τον Μένανδρο, Ευριπίδη, Σοφοκλή, Πλούταρχο. Ο Θαλής έλεγε πως ευχαριστεί την τύχη, που γεννήθηκε άντρας και όχι γυναίκα, Έλληνας και όχι βάρβαρος, άνθρωπος και όχι ζώο» Βλ. Διογένους Λαερτίου, Βίοι Φιλοσόφων, 1, 33.\nΣτον Οικονομικό του Ξενοφώντα επισημαίνεται για τη γυναίκα: Έπρεπε να βλέπει όσο γινόταν λιγότερο, να ακούει όσο γινόταν λιγότερο, και να κάνει όσο γινόταν λιγότερες ερωτήσεις Βλ. Ξενοφώντος, Οικονομικός, 7, 5, ενώ ο Κριτόβουλος παραδέχεται ότι ελάχιστοι είναι αυτοί, με τους οποίους συζητά λιγότερο, από ό,τι με την ίδια του τη γυναίκα Βλ. Ξενοφώντος, Οικονομικός, 3, 12-13.\nΟ Μένανδρος δεν υπολείπεται υποτιμητικών χαρακτηρισμών: «Αναγκαίο κακό είναι η γυναίκα στη ζωή, ότι τα τρία κακά είναι πυρ, γυνή και θάλασσα», Βλ. Μενάνδρου, Γνώμαι Μονόστιχοι, 316 και καταλήγει με τις τρομερές θέσεις, «εκτός απ' αυτήν που σε γέννησε, να μην αγαπήσεις άλλη» Βλ. Μενάνδρου, Γνώμαι Μονόστιχοι, 656 και ότι είναι καλύτερα να την κηδεύεις, παρά να την παντρεύεσαι Πρβλ. Μενάνδρου, Γνώμαι Μονόστιχοι, 145.\nΚατά τον Ευριπίδη, «Άπιστο είναι το γυναικείο φύλο, πλάσμα μισητό… και ότι δεν έπρεπε ο Δίας να κάνει να γεννιόνται οι άνθρωποι από γυναίκα» Βλ. Ευριπίδου, Ιππόλυτος, 616. Ζητά να αφανιστούν, ότι πρέπει όλα να τα συγχωρεί στον άνδρα Βλ. Ευριπίδου, Ηλέκτρα, 1052.\nΚατά τον Παλλαδά δε «Κάθε γυναίκα είναι χολή. Δύο στιγμές καλές χαρίζει: τη μια στον νυφικό θάλαμο και την άλλη στον θάνατό της», Βλ. Παλλαδά Αλεξανδρέως, Σκωπτικά επιγράμματα, XIβ,381.\nΕύκολο ήταν το διαζύγιο για τον άνδρα στην ελληνική αρχαιότητα, όπως στο Ισλάμ σήμερα. Πολυγαμία ίσχυε και στην αρχαία Ελλάδα: Ο Δημοσθένης υποστηρίζει ότι στην αρχαία Αθήνα είχαν τριών ειδών γυναίκες: «τις μεν εταίρες για την ηδονή, τις παλλακίδες για την φροντίδα του σώματος και τις νόμιμες γυναίκες για την γνήσια παιδοποιία» Βλ. Δημοσθένους, Κατά Νεαίρας, 122.\nΤελικά φαίνεται ότι ο ερχομός του Χριστιανισμού στην ιστορία έφερε τη μεγάλη ανατροπή με την περίφημη θέση του «Ούκ ένι Ιουδαίος ουδέ Έλλην, ουκ ένι δούλος ουδέ ελεύθερος, ουκ ένι άρσεν και θήλυ» Γαλάτας γ, 23, η οποία ήταν τελείως αντίθετη με τις φιλοσοφικές αντιλήψεις της αρχαιότητας αλλά και με τις ισλαμικές και ινδουιστικές θέσεις σήμερα. Αλλοίμονο στη γυναίκα αν δεν είχαμε την έλευση του Χριστιανισμού στην ιστορία.\n18/03/2019 ΚΑΛΟΓΕΡΑΚΗΣ ΕΥΤΥΧΙΟΣ\nΚύριε Ξυπολυτά. Ακόμα και οι μαθητές Γυμνασίου διδάσκονται και γνωρίζουν την υποτίμηση της γυναίκας στην αρχαιοελληνική πραγματικότητα, την απουσία μόρφωσης, τα λιγότερα δικαιώματα σε πλείστα όσα θέματα. Το ότι κάποιες κάπου πήραν κάποια μόρφωση δεν ακυρώνει τον κανόνα, είναι εξαίρεση.Θα ήθελα να μου πείτε ποια γυναίκα βασιλέα υπήρξε στους αρχαιοελληνικούς πολιτισμούς.Ό,τι υποστηρίζουμε στηρίζεται στις πηγές, δεν είναι γενικές και αόριστες θέσεις.Για το άν ο Χριστιανισμός αναβάθμισε τη γυναίκα, κοιτάξτε πώς είναι η γυναίκα στα πολιτισμένα χριστιανικά κράτη και πώς στα μη χριστιανικά. Άλλωστε το αγιότερο πρόσωπο του Χριστιανισμού είναι γυναίκα, η Παναγία.\n08/03/2019 Ξυπολυτάς Νικόλαος.\nΕίστε πολύ άδικος. Αναφέρεται σε θεατρικά έργα. Οι Έλληνες είχαν 6 θεούς και 6 θεές. Είχαν και βασίλισσες, και ποιήτριες και φιλοσόφους. Ο Χρυσόστομος ο Χριστιανός τις έλεγε σκεύη νυχτός. Καμμιά αναβάθμιση Δεν έκανε ο χριστιανισμός στην γυναίκα. Δεν μπορώ να μιλήσω εκτενέστερα εδώ. Είμαι διαθέσιμος για οποιαδήποτε συζήτηση.


RAY-BAN RB3689 - 001/T5 - 58 • Τιμή - SkyOptic\nRAY-BAN RB3689 - 001/T5 - 58\nΗ εταιρεία RAY-BAN προσφέρει προϊόντα υψηλής ποιότητας στην κατηγορία Γυναικεία γυαλιά ηλίου. Το μοντέλο RB3689 - 001/T5 - 58 είναι κομμάτι από την Συλλογη 2020 και είναι κατάλληλο για ήρεμους και ισορροπημένους ανθρώπους, καθώς και για όσους ζουν με υψηλές ταχύτητες.\nΧαρακτηριστικά RAY-BAN RB3689 - 001/T5 - 58\nRAY-BAN RB3689 - 001/T5 - 58 είναι με Μεταλλικός σκελετός σκελετό,που είναι άνετα ακόμα και όταν φοριούνται για πολλή ώρα. Διατίθεται σε μέγεθος 58-14-140, οι φακοί είναι Φωτοπολικός Κρύσταλλά.\nΠάρτε τα δικά σος RAY-BAN RB3689 - 001/T5 - 58 σήμερα\nΤα μοντέλα Γυαλιά με ολόκληρο σκελετό ταιριάζουν σε οποιοδήποτε σχήμα προσώπου. Επιπλέον, είναι τέλεια για κάθε στυλ και γούστο. Παραγγείλετε τα δικά σας RAY-BAN RB3689 - 001/T5 - 58 με δωρεάν μεταφορικά έξοδα 137,00 €.


Βουλγαρία – Δημοτικό Σχολείο Αδάμαντα Μήλου\nΤο ζεστό γαντάκι\nλαϊκό παραμύθι από την Βουλγαρία\nΓια την Πρωτοχρονιά η μαμά χάρισε στον Τόσα ένα ζευγάρι κίτρινα μάλλινα γαντάκια. Είχαν μόνο ένα δάχτυλο αλλά ήταν ελαφρά,μαλακά και ζεστά. Για να τα φτιάξει, η μαμά ξήλωσε το πουλόβερ της αδερφής του επειδή, τόσο ωραίο μαλλί, πουθενά δεν θα μπορούσε να βρει. Στο επάνω μέρος κέντησε δυο σκυλάκια με κόκκινη κλωστή.Δεν είναι ζωντανά αλλά μοιάζουν πολύ στο Φοβητσιάρη. Θα ρωτήσετε βέβαια ποιός είναι ο Φοβητσιάρης. Είναι αληθινό σκυλί. Ζει στο ξύλινο σπιτάκι κάτω από τη μηλιά και φυλάει το σπίτι. Δε φοβάται τίποτα. Μόνο τη νύχτα φοβάται το σκοτάδι και γαβγίζει χωρίς λόγο. Είναι τόσο πονηρός όσο κανένα άλλο σκυλί! Αν πετάξεις το σκούφο σου στο δρόμο,θα τρέξει στη στιγμή,θα τον πιάσει με το στόμα του και θα σου τον φέρει.Δεν τον αφήνει στο έδαφος αλλά κάθεται στα πίσω πόδια του και στον δίνει στα χέρια.\n?Πάρε γιε μου? είπε η μαμά και έδωσε τα γαντάκια στον Τόσα. ?Να σου ζεσταίνουν τα χέρια όταν πηγαίνεις στη χιονοτσουλήθρα.Αλλά πρόσεχε να μην τα χάσεις γιατί στα δίνω απ΄ την καρδιά μου!?\nΣαν να του είπε η μαμά: “Πήγαινε, Τόσα, τρέξε στη χιονοτσουλήθρα για να χάσεις τα γάντια”.\nΚαι ακριβώς αυτό έκανε ο Τόσα. Έσυρε το έλκυθρο προς το λόφο που ήταν η χιονοτσουλήθρα και τσούλησε τρεις φορές γρήγορα σαν τον άνεμο. Την τέταρτη φορά, όμως, το έλκυθρο αναποδογύρισε και ο Τόσα βούτηξε με το κεφάλι στο χιόνι. Σηκώθηκε,τίναξε τα ρούχα του και επειδή κρύωνε, έψαξε στις τσέπες του να βρει τα γαντάκια της μαμάς.Βρήκε το ένα αλλά το άλλο έλειπε! Ξεκίνησε να το ψάχνει σε όλη τη χιονοτσουλήθρα αλλά δεν το βρήκε πουθενά!Λες και το κατάπιε η γη!Από τη στενοχώρια του,ένιωθε έναν κόμπο στο λαιμό του, την ώρα που γύριζε στο σπίτι σέρνοντας το έλκυθρο. Όλο το βράδυ πήγαινε πέρα-δώθε στενοχωρημένος. Η πρωτοχρονιάτικη πίτα δεν του φάνηκε καθόλου νόστιμη.\n?Η μαμά δούλευε όλη τη νύχτα για να μου φτιάξει τα γάντια κι εγώ πήγα και τα έχασα στην πρώτη βόλτα?μονολογούσε και όταν πήγε για ύπνο,στριφογυρνούσε στο κρεβάτι του και δεν μπορούσε να κοιμηθεί.\nΚαι τώρα να δούμε,που είναι το γαντάκι! Έπεσε απο την τσέπη του Τόσα όταν αναποδογύρισε το έλκυθρο και όπως ήταν ελαφρύ, ο αέρας το πήγε πίσω από έναν θάμνο. Όταν όλα τα παιδιά έφυγαν και άδειασε η χιονοτσουλήθρα,απο το κοντινό δασάκι βγήκε ο Λαγουδάκος Μουστακάτος. Με 5-6 πηδήματα ανέβηκε στο λόφο, κοίταξε από ψηλά το χωριό,όπου τα φώτα τρεμόσβηναν σαν αστέρια,που έπεσαν στη γη και αναστέναξε.\n?Αυτή τη νύχτα, όλα τα καλά παιδιά θα πάρουν δώρα,μόνο για μένα δεν υπάρχει τίποτα!? και σήκωσε το μπροστινό του ποδαράκι για να σκουπίσει τα μάτια του.Και τότε είδε πάνω στο χιόνι κάτι να κιτρινίζει. “Μήπως είναι αχλάδι;” μονολόγησε και έτρεξε γρήγορα να το πιάσει Φοβισμένος,το έσπρωξε με το ποδαράκι του και το αναποδογύρισε αλλά μόλις είδε το κεντημένο σκυλάκι πήδηξε τρία βήματα πίσω.Τρόμαξε ο καημένος από το σκυλάκι αλλά αυτό δεν κουνιόταν από το γαντάκι.\n?Καλό σκυλάκι? είπε σιγανά ο Λαγουδάκος Μουστακάτος.?Θα το πάρω μαζί μου να μου φυλάει το σπίτι?.\nΜόλις όμως πλησίασε το γαντάκι και πήγε να το πάρει, πετάχτηκε απ΄ το θάμνο η Αλεπουδίτσα η Κοτοφαγίτσα.\n?Μην το αγγίξεις!? φώναξε.\n?Γιατί;?ρώτησε, γυρίζοντας ξαφνιασμένος, ο Λαγουδάκος Μουστακάτος.\n?Γιατί μόνο σε μένα ταιριάζει το γαντάκι.Πρώτα θα το φορέσω στο ένα πόδι,μετά στο άλλο και μετά στο άλλο…. Υπέροχο γαντάκι!?\n?Άντε μωρέ? είπε λοξοκοιτάζοντας ο Λαγουδάκος Μουστακάτος ?φύγε αλλιώς θα θα πω στο σκυλάκι να σου σκίσει τη γούνα σου?.\nΗ Αλεπουδίτσα Κοτοφαγίτσα θύμωσε και του έδειξε τα δόντια της αλλά ο Λαγουδάκος Μουστακάτος δε φοβήθηκε.\n?Κρα,κρα, κρα κλέφτες? φώναξε πετώντας πάνω από το θάμνο ένα κοράκι. ?Αυτό είναι το γαντάκι του Τόσα κι εσείς το κλέψατε!Τώρα θα φωνάξω το Φοβητσιάρη? είπε και πέταξε προς το χωριό.\nΤότε από το δάσος ξεπρόβαλε ο Λύκος Λυκάκος.\n?Τι κανετε εσείς εδώ;Α!!!! Βρήκατε γαντάκι!!! Θα είναι δικό μου επειδη είμαι το πιο άγριο θηρίο του δάσους. Όποιον το αγγίξει θα τον κατασπαράξω? είπε ο Λύκος Λυκάκος και κροτάλισε τα δόντια του.\n?Σας παρακαλώ, είπε φτάνοντας η Σκιουρίτσα Φουντίτσα, πουλήστε μου αυτό το γαντάκι. Σας δίνω δύο βελανίδια.?\n?Φύγε απο δω γιατί, με μιά χαψιά μου, δεν θα μείνει ούτε η φουντωτή ουρά σου. Γιατί χώνεις τη μύτη σου;? γρύλισε ο Λύκος Λυκάκος.\nΤότε η Σκιουρίτσα Φουντίτσα τσίριξε, η Αλεπουδίτσα Κοτοφαγίτσα γρύλισε, ο Λαγουδάκος Μουστακάτος χοροπήδησε.\nΑπό το δάσος ήρθε ο Αρκούδος Μελοφαγάς.\n?Τι είναι αυτή η φασαρία; Γιατί με ξυπνήσατε απο τη χειμερία μου νάρκη;Ποιός απο εσάς προκάλεσε τον καβγά;?\nΤα ζώα σώπασαν με κατεβασμένα τα κεφάλια.\nΤην ίδια στιγμή, απ’το χωριό έφτασε ο Φοβητσίαρης και επειδή δεν είχε ξαναδεί ζώα του δάσους, τα πλησίασε άφοβα.\n?Για το γαντάκι, απάντησε η Αλεπουδίτσα Κοτοφαγίτσα. Βρήκαμε αυτό το γαντάκι και δεν μπορούμε να το μοιραστούμε.?\nΟ πονηρός Φοβητσιάρης κοίταξε το γαντάκι του Τόσα, το αναγνώρισε και είπε:\n?Αυτή είναι η ευκολότερη δουλειά.Μπείτε στη σειρά ο ένας δίπλα στον αλλο κοιτάζοντας το λόφο.Μόλις πω ΓΑΒ όλοι θα τρέξετε προς τα πάνω.Όποιος φτάσει πρώτος θα κερδίσει το γαντάκι?.\nΤα ζώα μπήκαν στη σειρά.Πρώτος ο Αρκούδος Μελοφαγάς, δίπλα ο Λύκος Λυκάκος, μέτα η Αλεπουδίτσα Κοτοφαγίτσα, δίπλα της ο Λαγουδάκος Μουστακάτος και τελευταία η Σκιουρίτσα Φουντίτσα.\n?Γαβ!? γάβγισε ο Φοβητσίαρης και όλοι έτρεξαν προς τα πάνω.\nΤότε, ο Φοβητσιάρης άρπαξε το γαντάκι του Τόσα κι έγινε καπνός και εξαφανίστηκε προς το χωριό.\nΤο επόμενο πρωί,όταν ο Τόσα βγήκε από το σπίτι για να πάει να πει τα κάλαντα, πήδηξε από το σπιτάκι του ο Φοβητσιάρης με το χαμένο γαντάκι στο στόμα.\n?Έιιι! Που το βρήκες;? φώναξε χαρούμενα ο Τόσα,άρπαξε το γαντάκι από το στόμα του και για ανταμοιβή έδωσε στο Φοβητσιάρη ένα κομμάτι από την Πρωτοχρονιάτικη πίτα.


Το «ευχαριστώ» της Νίκης Αμαρουσίου | Onsports.gr\nhome ΜπάσκετΓ' Εθνική ΑνδρώνΝότιος ΌμιλοςΝότος 2ος ΌμιλοςΤο «ευχαριστώ» της Νίκης Αμαρουσίου Κοινοποιήστε\nΤο «ευχαριστώ» της Νίκης Αμαρουσίου\tΣυντάκτης: Αλεξάνδρα Λούτση\nΔημοσίευση: Δευτέρα, 16 Ιανουαρίου 2012 00.58\nΗ Νίκη Αμαρουσίου πέρασε νικηφόρα από τη Ν. Αλικαρνασό, πετυχαίνοντας κόντρα στον Ηρόδοτο την τέταρτη φετινή επιτυχία της σε δέκα αγώνες.\tΜε ανακοίνωσή τους, οι διοικούντες τους νεοφώτιστους αισθάνθηκαν την ανάγκη να ευχαριστήσουν τους ομολόγους τους στον κρητικό σύλλογο για τη φιλοξενία, η οποία -όπως αναφέρουν- ήταν άρτια. Η ανακοίνωση: «Η Νίκη Αμαρουσίου εκφράζει τις ευχαριστίες της προς τη διοίκηση του Ηροδότου για την άρτια φιλοξενία».\tΚατηγορία: Μπάσκετ 2ος Όμιλος Νότου


Το Fortnite αφήνει τη σεζόν της Marvel με ένα απίθανο cliffhanger - Unboxholics.com\nΤο Fortnite αφήνει τη σεζόν της Marvel με ένα απίθανο cliffhanger\nΌλα όσα έγιναν στο επικό φινάλε που έσπασε κάθε ρεκόρ\nΗ Epic Games έδωσε μερικές ενδιαφέρουσες πληροφορίες στη δημοσιότητα σχετικά με το τεράστιο Marvel event που ολοκληρώθηκε πριν μερικές ώρες στο Fortnite, το οποίο έσπασε μάλιστα κάθε ρεκόρ. Συγκεκριμένα, πάνω από 15.3 εκατομμύρια παίκτες έπαιξαν το φινάλε της σεζόν του Battle Royale τίτλου, κάτι που σημαίνει ότι ήταν το μεγαλύτερο event που είδε το δημοφιλές παιχνίδι μέχρι σήμερα. Επίσης, αξίζει να αναφερθεί ότι το παρακολούθησαν πάνω από 3.4 εκ. άνθρωποι μέσα από το YouTube και το Twitch.\nΠολλοί παίκτες που είχαν κάνει τα παράπονά τους σε αυτή τη σεζόν, όσον αφορά το crossover της Marvel με το Fortnite και το ότι δεν υπήρξαν σημαντικές εξελίξεις στο lore, φαίνεται ότι έπεσαν έξω. Καθ’ όλη τη διάρκεια αυτής της σεζόν, ο Galactus είχε πλησιάσει όλο και πιο κοντά, έχοντας στο στόχαστρό του το Zero Point (το orb μέσα στη loot lake του παλιού χάρτη) με το ειδικό event που ολοκληρώθηκε, να δίνει τελικά διάφορες απαντήσεις που ζητούσαν εδώ και καιρό οι παίκτες.\nΌλη η ζωντανή μετάδοση έγινε χωρίς κανένα πρόβλημα, με τον Galactus να είναι ο κύριος πρωταγωνιστής και φυσικά τους ήρωες της Marvel να κάνουν το cameo τους με scripted sequences, όπως ήταν αυτό του Iron Man που έφερε δεκάδες λεωφορεία γεμάτα εκρηκτικά έτοιμα για μάχη. Μετά από διάφορα φαντασμαγορικά σκηνικά και τους σούπερ ήρωες να βοηθούν, το event ολοκληρώθηκε με τη ρήξη του Galactus και το σύμπαν να βρίσκεται πλέον σε καλύτερη μοίρα. Τί γίνεται όμως τώρα; Σε ποια πραγματικότητα θα διαδραματίζεται η επόμενη σεζόν; Σε τι κατάσταση έχει παραμείνει ο χάρτης μετά απ' όλα αυτά που συνέβησαν; Αυτό ήταν μερικά ερωτήματα που είχαν οι παίκτες.\nΠαρόλο που για λίγες ώρες «μαύρισαν» όλα, οι παίκτες δε χρειάστηκε να περιμένουν πολύ, αφού ήδη από σήμερα το πρωί ξεκίνησε η 5η σεζόν! Μετά το τεράστιο cliffhanger, οι παίκτες επέστρεψαν στις αρένες του γνώριμου, αλλά αρκετά αλλαγμένου map, με νέους χαρακτήρες και ολόφρεσκο storyline. Ανάμεσά τους, ο Mandalorian παρέα με τον Baby Yoda.\n"Το Zero Point είναι εκτεθειμένο", αναφέρει το δελτίο Τύπου της νέας σεζόν, αλλά κανείς δεν ξεφεύγει από το Loop. Ναι, σε αυτή τη σεζόν καλείστε να γίνετε μέλος του “Agent Jones” και των μεγαλύτερων κυνηγών που θα αλλάξουν το μέλλον του νησιού. Πρόκειται, λοιπόν, να αναλάβετε νέες αποστολές και bounties που απονέμουν Bars, ένα νόμισμα που χρησιμοποιείται σε αγώνες για να προσλάβετε χαρακτήρες ως συμμάχους ή να τα ξοδέψετε σε vendors.\nTo νέο battle pass περιλαμβάνει διάφορους hunters όπως έναν cowboy, μία anime χαρακτήρα, έναν σκελετό μονομάχο και φυσικά τον Mandalorian. Ο χάρτης της σεζόν 5 προσθέτει μια μεγάλη έρημο, η οποία καλύπτει την κεντρική περιοχή, όπου το Zero Point βρίσκεται αρκετά εκτεθειμένο και φυσικά αρκετά νέα σποτ, όπως το Colossal Coliseum και μια περιοχή επάνω σε έναν λόφο που ονομάζεται Hunter’s Haven.\nΠαρακάτω μπορείτε να δείτε και μερικές εικόνες από το νέο χάρτη και τους χαρακτήρες:\nΤέλος, ο εμβληματικός Agent Jones πρόκειται να φέρει κι άλλους hunters στο παιχνίδι όσο περνάει ο καιρός! Παρακάτω μπορείτε να παρακολουθήσετε και τα δύο βίντεο για τη νέα σεζόν που δημοσίευσε η Epic Games. Μείνετε συντονισμένοι στο Unboxholics.com για περισσότερα.\nTags: fortnite battle royale fortnite the mandalorian marvel epic games\nΤο Fortnite "τρέχει" πλέον και στο πιο σαράβαλο PC με νέο update (ΕΙΚΟΝΕΣ)


«Η απλή αναλογική, θα αποδειχθεί εξαιρετικά θετική εάν τα εμπλεκόμενα μέρη λειτουργήσουν με συνεργασίες, ενώ θα αποδειχθεί ένας εφιάλτης αν λειτουργήσουν με συναλλαγές» είπε. Και διευκρίνισε λέγοντας ότι «στη συνεργασία βάζεις έναν κοινό στόχο και ο καθένας παλεύει με τα μέσα που έχει για να τον φτάσει. Στη συναλλαγή, αντί για κοινό στόχο, αρχίζουν διαπραγματεύσεις τύπου: “Πάρε εσύ αυτό να πάρω εγώ εκείνο”. Κι αντί να ελέγχουμε ο ένας τον άλλον, αφήνουμε τον καθέναν ανεξέλεγκτο στο χώρο τον οποίον ο ίδιος διαχειρίζεται».\nΑντίθετα επισήμανε ότι έχει κάνει κριτική στον κ. Καμίνη, όπως και ο συνυποψήφιος του, κ. Μπακογιάννης στα θέματα καθαριότητας, πρασίνου και τεχνικών έργων. Ακόμη σημείωσε, ότι ενώ ο κ. Μπακογιάννης κάνει κριτική στον κ. Καμίνη, «για τα φώτα, ότι είναι σκοτεινή η Αθήνα κι έχει δίκιο» διάλεξε για υποψήφιο δημοτικό του σύμβουλο τον αντιδήμαρχο υπεύθυνο Καθαριότητας, Πρασίνου και Τεχνικών Έργων. «Μα, βρε παιδί μου, όσο καλός και να είσαι σαν προπονητής, που λέει ότι θέλει να είναι καλός προπονητής, όταν κάνεις μεταγραφές δεν ξεκινάς να παίρνεις τους αποτυχημένους παίκτες της άλλης ομάδας, παίρνεις τους καλούς παίκτες. Δεν μπορεί λοιπόν από τη μια να λες ότι “εγώ έκανα μεταγραφές” κι από την άλλη να κάνεις κριτική στους παίκτες τους οποίους μόλις έχεις μεταγράψει. Θεωρώ ότι τα ηγετικά στοιχεία αρχίζουν και φαίνονται από την προεκλογική εκστρατεία. Το να διαλέγεις λάθος κόσμο, και το ν’ απαξιώνεις τον κόσμο με τον οποίο θα δουλέψεις, είναι δυο χαρακτηριστικά κακού ηγέτη», κατέληξε.


Ζευγάρι της κυπριακής showbiz ερωτευμένο στο γιορτινό Λονδίνο! Είναι πολύ ερωτευμένοι (pic&video) | Showbiz\nΖευγάρι της κυπριακής showbiz ερωτευμένο στο γιορτινό Λονδίνο! Είναι πολύ ερωτευμένοι (pic&video)\nΕρωτευμένοι όσο ποτέ!\nΗ σχέση τους πάει από το καλό στο καλύτερο…\nΠολλά γράφτηκαν για αυτούς τους δύο, ακόμη και το ότι ανεβαίνουν τα σκαλιά της εκκλησίας. Το μόνο σίγουρο είναι οτι ο έρωτας τους μεγαλώνει μέρα με τη μέρα.\nΟ λόγος για την Τόνια Σωτηροπούλου και τον Κωστή Μαραβέγια οι οποίοι βρίσκονται στο γιορτινό Λονδινο για διακοπές περνώντας ευχάριστα τον χρόνο τους μαζί στο Χριστουγεννιάτικο κλίμα.\nΗ αποκάλυψη ήρθε από ένα βίντεο-story της Τόνιας στο χειμωνιατικό σκηνικό του Λονδίνου με τον Κωστή να εκτελεί χρέη καμεραμαν.\nΔιαβάστε Επίσης:Άντρη Καραντώνη: Η τρομακτική αποκάλυψη για τον άντρα που την παρακολουθούσε (video)


Ισλανδική Κοινοπολιτεία - Βικιπαίδεια\nΗ σήμανση τοποθετήθηκε στις 20/06/2015.\nΟ όρος Ισλανδική Κοινοπολιτεία αναφέρεται στο καθεστώς που επικράτησε στην Ισλανδία μεταξύ της εγκαθίδρυσης του Αλθίνγκι το 930 και την δέσμευση αφοσίωσης στον Νορβηγό βασιλιά το 1262. Αρχικά, εγκαθιδρύθηκε από ένα κοινό αποτελούμενο βασικά από πρόσφατους μετανάστες από τη Νορβηγία που έφυγαν εξαιτίας της ενοποίησης της χώρας αυτής υπό τον Βασιλιά Χάραλντ Φαιρχάιρ.\n1 Το σύστημα Goðorð\n2 Το Δικαστικό Σύστημα\n3 Η Κοινοπολιτεία ως ένα Αναρχό-Καπιταλιστικό Καθεστώς\nΤο σύστημα GoðorðΕπεξεργασία\nΗ πολιτεία είχε ασυνήθιστη δομή. Σε εθνικό επίπεδο αποτελείτο από δύο μόνο κλάδους: τη νομοθετική εξουσία και τα δικαστήρια. Δεν υπήρχε βασιλιάς ή άλλη κεντρική εκτελεστική εξουσία. Η υπο-εθνική κυβέρνηση ήταν χωρισμένη σε έναν αριθμό goðorð (γκοδόρδ), τα οποία ουσιαστικά ήταν ομάδες ή συμμαχίες κυβερνώμενες από αρχηγούς οι οποίοι αποκαλούνταν goðar (ενικός goði). Οι αρχηγοί προνοούσαν για την άμυνα και και όριζαν κριτές για την επίλυση διαμαχών μεταξύ μελών των goðorð. Τα goðorð δεν ήταν αυστηρά γεωγραφικές περιφέρειες. Αντιθέτως, η συμμετοχή σε ένα goðorð ήταν προσωπική απόφαση, και οποιοσδήποτε μπορούσε, τουλάχιστον θεωρητικά, να αλλάξει goðorð με βάση τη βούλησή του. Αυτή είναι και η βάση για τον αμφισβητούμενο ισχυρισμό πως η Κοινοπολιτεία ήταν δημοκρατία. Ωστόσο, καμία ομάδα λιγότερων ανθρώπων μπορούσε να εκλέξει ή ανακηρύξει κάποιον goði. Η θέση ήταν ιδιοκτησία που μπορούσε να αγοραστεί, πωληθεί, δανειστεί και κληρονομηθεί.\nΤο Δικαστικό ΣύστημαΕπεξεργασία\nΑν κάποιος ήθελε να ασκήσει έφεση σε μία απόφαση του goðorð δικαστηρίου του ή αν προκαλείτο διαμάχη μεταξύ μελών διαφορετικών goðorð, η υπόθεση παραπεμπόταν σε ένα σύστημα ανωτέρου επίπεδου δικαστηρίων, που κατέληγαν στα τέσσερα τοπικά δικαστήρια που σχημάτιζαν το Αλθίνγκι, το οποίο αποτελείτο από τους goðar των Τεσσάρων Τετάρτων της Ισλανδίας. Τελικά το Αλθίνγκι δημιούργησε ένα "πέμπτο δικαστήριο", ως το ανώτατο δικαστήριο όλων, και περισσότερους goðar ως μέλη του.\nΤο Αλθίνγκι μπόρεσε μόνο μετρίως να σταματήσει τις διάφορες βεντέτες. Ο Μάγκνους Μάγκνουσσον το αποκαλεί ασταθές υποκατάστατο εκδίκησης. Ωστόσο μπορούσε να δράσει σαρωτικά. Κατά την αλλαγή θρησκεύματος της Ισλανδίας το 1000, το Αλθίνγκι αποφάσισε πως όλοι οι Ισλανδοί πρέπει να βαπτιστούν και απαγόρευσε τη δημόσια εκτέλεση παγανιστικών ιεροτελεστιών. Η ιδιωτική εκτέλεση απαγορεύτηκε λίγα χρόνια μετά.\nΗ Κοινοπολιτεία ως ένα Αναρχό-Καπιταλιστικό ΚαθεστώςΕπεξεργασία\nΣύμφωνα με μία θεωρία συνδεόμενη με τον οικονομολόγο Ντέιβιντ Φρίντμαν (David Friedman), η Ισλανδική κοινωνία ήταν αναρχική κατά τη διάρκεια των 300 χρόνων της ανεξαρτησίας. Η νομοθετική εξουσία ήταν περισσότερο παρόμοια με αυτήν ενός εμπορικού συμβουλίου παρά με αυτήν ενός νομοπαραγωγού εξουσιαστικού σώματος. Αν ο χαρακτηρισμός αυτός ήταν ορθός, τότε η Ισλανδική ιστορία θα ήταν η εγγύτερη προσέγγιση στο ιδανικό του Φρίντμαν για αναρχο-καπιταλισμό.\nΣτις αρχές του 13ου αιώνα η Κοινοπολιτεία άρχισε να υποφέρει από σοβαρές εσωτερικές διαμάχες. Εξαιτίας της δυσαρέσκειας με τις εγχώριες εχθρότητες και την πίεση από τους ηγέτες της Νορβηγίας, οι Ισλανδοί ηγέτες αποφάσισαν το 1262 να αναγνωρίσουν το Χάακον Δ’ της Νορβηγίας ως βασιλιά. Αυτό τερμάτισε την Κοινοπολιτεία.\nΈνα άρθρο του David Friedman που περιγράφει το σύστημα goðorð με περισσότερες λεπτομέρειες .\nΈνα άρθρο του Roderick Long που παρουσιάζει μια θεωρία για τις αιτίες του τέλους της κοινοπολιτείας .\nΜεσαιωνική Ισλανδία: Κοινωνία, Σάγκα και Εξουσία του Jesse L. Byock\nΜεσαιωνική Ισλανδία και η Απουσία Κυβέρνησης\nΑνακτήθηκε από "https://el.wikipedia.org/w/index.php?title=Ισλανδική_Κοινοπολιτεία&oldid=8894321"\nΤελευταία επεξεργασία στις 12 Ιουνίου 2021, στις 11:40\nΤελευταία τροποποίηση 11:40, 12 Ιουνίου 2021.


έσωθεν : Ο ΠΑΡΑΤΗΡΗΤΗΣ\nΠαρατηρητής είναι αυτός ο οποίος έχει την ικανότητα να αντιλαμβάνεται με τις αισθήσεις του αυτό που ονομάζουμε πια «αισθητός κόσμος». Είναι αυτός ο οποίος όχι μόνο βλέπει (παρατηρεί ειδικά) αλλά αισθάνεται γενικά. Χρησιμοποιώ τον όρο της κβαντικής φυσικής «παρατηρητής», αλλά ο όρος αυτός, είναι στην ουσία λανθασμένος. Διότι κανονικά θα έπρεπε να ονομάζεται «αισθητήρας».\nΑς τα πάρουμε ένα-ένα. Για να μπορέσουμε να αντιληφθούμε τη διαφορά του αισθητού κόσμου από την υπόλοιπη δημιουργία, θα πρέπει να τον διαχωρίσουμε από το Θεϊκό σχέδιο. Άσχετα αν δέχονται κάποιοι ή όχι τη λέξη Θεϊκό, αυτό υπάρχει. Για αυτό ας το πουν όπως θέλουν. Η ουσία του παραμένει η ίδια. Ας το πούμε λοιπόν «πηγή των πάντων». Αυτή η πηγή είναι κάτι που «Υπάρχει». Σε αρκετά κείμενα αναφέρεται σαν το άκρο του «Ων». Και αυτό το κάνουν για να διαχωρίσουν από το άλλο άκρο του «Μη Ων». Του εικονικού. Τι σημαίνει όμως Μη Ων ή εικονικό.\nΗ ψυχή λοιπόν εισέρχεται μέσα σε έναν «παρατηρητή» του κόσμου ή καλύτερα όπως προανέφερα σε έναν «αισθητήρα» μιας και χρησιμοποιεί τις αισθήσεις του. Ξεκινώ από το σημείο όπου υπάρχει η συνειδητότητα. Τι είπαμε είναι συνειδητότητα; Είναι η πληροφορία που έχει διαμορφωθεί από τις συνειδήσεις όλων των όντων που πέρασαν από τον χώρο αυτό του αισθητού κόσμου. Η ερώτηση κλειδί τώρα: Έστω ότι έχουν εξαφανιστεί από ένα μαγικό χέρι όλοι οι παρατηρητές κάποια στιγμή από τον κόσμο αυτό (τον αισθητό). Τι θα συμβαίνει; Αν όλοι (υποθετικά) οι παρατηρητές απουσιάζουν, τότε απουσιάζει και ο κόσμος αυτός. Και τότε ο πρώτος που θα ξαναμπεί τι θα δει; Τι θα αισθανθεί, τι θα καταλάβει;\nΠριν μπει, ο νέος αυτός παρατηρητής, στον τρισδιάστατο κόσμο, δεν υπάρχει τίποτε. Δεν υπάρχει. Αυτή η φράση «δεν υπάρχει», περιγράφει την πραγματική έννοια του κόσμου. Αυτό σημαίνει εικονικό και αυτό σημαίνει «το άκρο του Μη Ων». Μπορεί να ακούγεται «κουφό» αλλά αυτό συμβαίνει… Και τότε αυτός ο νέος παρατηρητής, … τι θα δει; Για σκεφτείτε λίγο… Μόλις εισέλθει, τον απειροστό αυτό αρχικό χρόνο, θα αλληλεπιδράσει η ψυχή με την ενέργεια της συνειδητότητας η οποία απλά είναι ένα software. Εκείνη ακριβώς τη στιγμή που η ενέργεια της ψυχής θα αντανακλάσει πάνω στη συνειδητότητα και θα επιστρέψει πίσω στον παρατηρητή, θα δημιουργηθεί η πρώτη πληροφορία της συνείδησής του για τον κόσμο αυτό. Ακριβώς τότε, θα υπάρξει ξαφνικά πάλι ο κόσμος, εκεί, μονάχα για αυτόν.\nΣαν να άνοιξες μια σβηστή οθόνη, τη στιγμή που ο υπολογιστής (από πίσω) έπαιζε αυτόματα ένα παιχνίδι από τον σκληρό δίσκο του.\nΔεν υπάρχει ο κόσμος, σημαίνει δεν γίνεται αισθητός. Η πληροφορία που τον δημιουργεί υπάρχει ενεργειακά στην τέταρτη και πέμπτη διάσταση (οι δύο αυτές ανήκουν στο αόρατο μέρος του αισθητού μας κόσμου) αλλά εσύ είναι αδύνατον να το δεις αυτό. Όπως είναι αδύνατον να δεις τα bits που σχηματίζουν το παιχνίδι. Αυτά συμβαίνουν στο παρασκήνιο. Στο αόρατο μέρος του υπολογιστή σου. Εσύ αυτό που βλέπεις είναι εικόνες και γράμματα στην οθόνη σου.\nΕδώ πως δέχεσαι τον όρο εικονικό; Μα το ίδιο συμβαίνει και με τον αισθητό κόσμο. Αυτό είναι που βλέπουμε. Όχι μόνο βλέπουμε αλλά και ακούμε και αγγίζουμε και γευόμαστε και μυρίζουμε. Για αυτό λέμε αισθανόμαστε. Το καταγράφουν οι αισθήσεις μας. Και ακόμη καλύτερα προσθέτοντας μέσα και την λέξη διαισθανόμαστε η οποία λέξη αυτή αναφέρεται στο αόρατο μέρος του κόσμου, της τέταρτης και πέμπτης διάστασης. Τον βλέπουμε λοιπόν τον κόσμο, τον χαιρόμαστε και στο τέλος της περιόδου αλληλεπίδρασής μας (όταν πεθάνει το σώμα μας), βγαίνουμε από αυτόν. Τι θα συμβεί μόλις ο μοναδικός μας παρατηρητής βγει πάλι από τον τρισδιάστατο κόσμο; Ο τρισδιάστατος κόσμος μας θα εξαφανιστεί πάλι… Πάλι; Και τι θα υπάρχει στον τρισδιάστατο χώρο μας; Τίποτε; Δεν θα υπάρχει τίποτε; Φυσικά τίποτε…\nΕτικέτες Ο ΕΙΚΟΝΙΚΟΣ ΤΡΙΣΔΙΑΣΤΑΤΟΣ ΚΟΣΜΟΣ


Η βιολογία του νέου κορωνοϊού - Βιοιατρική - Φορέας ιατρικών υπηρεσιών | Βιοιατρική\nΑρχική / Η βιολογία του νέου κορωνοϊού\nΑρθρογραφία - Κορωνοϊός\nMSc Μοριακή Βιολόγος\nPhD, Κλινική Κυτταρογενετίστρια,\nΕπιστημονοκή Υπεύθυνη Τμήματος Γενετικής και Μοριακής Βιολογίας\nΕργαστηριακή Γενετίστρια (ErCLG),\nΥπεύθυνη Εργαστηρίου Μοριακής Βιολογίας\n11/06/21 – 2min. read\nΕδώ και ένα χρόνο η ανθρωπότητα βρίσκεται αντιμέτωπη με τις αρνητικές συνέπειες μίας νέας πανδημίας κορωνοϊού, του επονομαζόμενου SARS-CοV-2. Έχουν βέβαια προηγηθεί άλλες δύο επιδημίες κορωνοϊού, ο SARS-CοV το 2002-2004 και ο MERS-CoV το 2012, οι οποίες, αν και αρκετά θανατηφόρες, συνέβαλαν στην περαιτέρω μελέτη και κατανόηση της βιολογίας της συγκεκριμένης οικογένειας ιών.\nΕίναι γνωστό ότι οι κορωνοϊοί μολύνουν το ανώτερο αναπνευστικό σύστημα και τη γαστρεντερική οδό πουλιών και θηλαστικών. Το κοινό χαρακτηριστικό τους είναι ότι πρόκειται για ιούς με περίβλημα (enveloped), που φέρουν ως γονιδίωμα ένα μονόκλωνο RNA θετικής πολικότητας. Έχουν σχήμα σφαιρικό και φέρουν στην επιφάνειά τους προεξέχουσες γλυκοζυλιωμένες πρωτεΐνες (γλυκοπρωτεΐνες S), που ονομάζονται αιχμές (spikes). Κάτω από το μικροσκόπιο, οι πρωτεΐνες αυτές μοιάζουν με κορώνα. Ο ρόλος τους βρίσκεται στην πρόσδεση του ιού στο ανθρώπινο κύτταρο και συγκεκριμένα στον υποδοχέα ACE (μετατρεπτικό ένζυμο της αγγειοτενσίνης 2) του οποίου η δράση στο ανθρώπινο κύτταρο αφορά στη διατήρηση της ισορροπίας υγρών και ηλεκτρολυτών. Την πρόσδεση του ιού ακολουθεί η πρωτεόλυση των πρωτεϊνών S από ένζυμα του κυττάρου ξενιστή, διαδικασία που επιτείνει την είσοδο του ιού στον ξενιστή. Μία ανθρώπινη πρωτεάση, η ΤMPRSS2, έχει αποδειχτεί ότι εμπλέκεται σε σημαντικό βαθμό στο στάδιο αυτό. Διόλου τυχαίο ότι η ΤMPRSS2 εκφράζεται ως επί το πλείστον στην αναπνευστική οδό, και εν μέρει δικαιολογεί την πορεία και παθογένεια του SARS-CοV-2.\nΤην είσοδο του ιού στο ανθρώπινο κύτταρο ακολουθεί η απελευθέρωση του γενετικού του υλικού στο κυτταρόπλασμα του ανθρώπινου κυττάρου, διαδικασία που επιφέρει ντόμινο εξελίξεων, οι οποίες είναι αυστηρά ρυθμισμένες σε τόπο και χρόνο. Ο ιός εκμεταλλευόμενος τον μηχανισμό του κύτταρου ξενιστή παράγει νέα ιϊκά σωματίδια τα οποία εξέρχονται του κυττάρου με εξωκύττωση. Τα νέα ιικά σωματίδια φέρουν, όπως κι ο αρχικός ιός, τις πρωτεΐνες S (spike) στην επιφάνειά τους καθώς και τις δομικές πρωτεΐνες της μεμβράνης Μ (membrane), του νουκλεοκαψιδίου Ν (nucleocapsid) και του φακέλου Ε (envelope), οι οποίες αποτελούν μέρος του περιβλήματος του ιού. Αυτές οι πρωτεΐνες (βιοδείκτες) χρησιμοποιούνται διαγνωστικά για τη μοριακή ανίχνευση του ιού, ενώ απο- τελούν και στόχο για αντι-ιϊκές θεραπείες και τον σχεδιασμό των εμβολίων.\nΜελέτες έχουν αποκαλύψει πάνω από 300 αλληλεπιδράσεις μεταξύ του ιού και πρωτεϊνών του κυττάρου ξενιστή. Οι αλληλεπιδράσεις αυτές εσωκλείουν και στρατηγικές προκειμένου ο SARS-CοV-2 να μείνει αλώβητος απέναντι στην ισχυρή ανοσοποιητική απόκριση του ξενιστή. Κυριότερο ρόλο σ’ αυτό παίζουν οι βοηθητικές πρωτεΐνες του ιού και συγκεκριμένα ένα σύμπλεγμα 15 πρωτεϊνών που εμπλέκεται στη μεταγραφή και κατόπιν έκφραση του γενετικού του υλικού. Ωστόσο ο ακριβής τρόπος λειτουργίας αυτών των βοηθητικών πρωτεϊνών παραμένει ως σήμερα άγνωστος. Αυτό που είναι σε γενικότερες γραμμές κατανοητό είναι ότι η λοίμωξη με SARS-CοV-2 οδηγεί σε καθυστερημένη έκκριση ιντερφερονών και στην απορρύθμιση του ανοσοποιητικού συστήματος του ατόμου που έχει προσβληθεί.\nΟι σύγχρονες τεχνικές αλληλούχισης DNA επέτρεψαν την ανάλυση του γονιδιώματος του νέου κορωνοϊού σε σύντομο χρονικό διάστημα. Πρόκειται για ένα γονιδίωμα 30.000 βάσεων, από τα μεγαλύτερα του είδους. Φυλογενετικές μελέτες έχουν αποκαλύψει ότι ο ιός SARS-CοV-2 φέρει ~80% ομοιότητα με τον προκάτοχό του SARS-CοV του 2002-2004, όμως εμφανίζει ακόμα μεγαλύτερη ομοιότητα (~96%) με τον RaTG13, τον κορο- νωϊό που εμφανίζεται σε νυχτερίδες. Το γεγονός αυτό ενισχύει τη θεωρία προέλευσής του από το συγκεκριμένο είδος ζώου. Η ικανότητα των κορωνοϊών να μεταπηδούν από τις νυχτερίδες στον άνθρωπο θα πρέπει να αναζητηθεί στο μηχανισμό του ανασυνδυασμού γονιδίων, φαινόμενο κατά το οποίο γίνεται ανταλλαγή γενετικών πληροφοριών μεταξύ δύο σωματιδίων συγγενών ιών. Είναι ακριβώς αυτή η ανταλλαγή που ενδεχομένως ευθύνεται για την εμφάνιση νέων και συχνά απειλητικών για τον άνθρωπο στελεχών.\nΣτον περίπου ένα χρόνο από την έναρξη της πανδημίας, αναδείχτηκε η κλινική ποικιλομορφία μεταξύ των προσβεβλημένων ατόμων. Πέρα από τους κλασικούς παράγοντες κινδύνου (κυρίως αυξημένη ηλικία και υποκείμενα νοσήματα), γενετικοί παράγοντες μπορεί να σχετίζονται με μία προδιάθεση για σοβαρή νόσο. Μέχρι σήμερα λίγα είναι γνωστά για τη γενετική προδιάθεση σε άτομα που εκδηλώνουν τη βαριά μορφή της νόσου. Οπότε, παράλληλα με τη μελέτη της βιολογίας του ιού, σημαντικό κεφάλαιο αποτελεί και η μελέτη της «βιολογίας» του ανθρώπου όσον αφορά τη λοίμωξή του με τον SARS-CοV-2.\nΕν κατακλείδι, η σύγχρονη ανθρωπότητα έχει βρεθεί, όπως και αρκετές φορές στο παρελθόν, αντιμέτωπη με μία νέα αόρατη απειλή. Σε αντίθεση όμως με τα προηγούμενα χρόνια, η πρόοδος της επιστήμης είναι αυτή που έκανε τη διαφορά και δημιούργησε τις συνθήκες για την παραγωγή πρωτοπόρων θεραπευτικών σκευασμάτων και εμβολίων σε σύντομο χρονικό διάστημα. Ο ρόλος των απανταχού επιστημόνων θα πρέπει να εκτιμηθεί και να ενισχυθεί, καθώς η εργασία τους στοχεύει σ’ ένα υπέρτατο αγαθό, τον άνθρωπο.


Πληρώνει, αλλά χρεώνει το Δημόσιο\nΤην ώρα που το Δημόσιο έχει ξεκινήσει να αποπληρώνει μέρος των χρεών του, συνεχίζει να δημιουργεί νέα.\nΣύμφωνα με τα στοιχεία του υπουργείου Οικονομικών στο τέλος Σεπτεμβρίου το σύνολο των ληξιπρόθεσμων οφειλών του Δημοσίου (προς προμηθευτές και εκκρεμείς επιστροφές φόρων) ανήλθαν στα 6,2 δισ ευρώ, καταγράφοντας μικρή μείωση σε σχέση με τον Αύγουστο (μόλις 58 εκατ. ευρώ).\nΣτο τρίμηνο Ιουλίου – Σεπτεμβρίου το κράτος προχώρησε συνολικά στην εξόφληση 1,87 δισ ευρώ. Ωστόσο, στο ίδιο διάστημα τα χρέη του Δημοσίου μειώθηκαν μόνο κατά 1,01 δισ ευρώ. Αυτό σημαίνει ότι στο εν λόγω τρίμηνο δημιουργήθηκαν νέα χρέη ύψους 857 εκατ. ευρώ.\nΠέραν αυτών, τα στοιχεία του ΓΛΚ για το πρωτογενές αποτέλεσμα της γενικής κυβέρνησης δείχνουν ότι στο εννεάμηνο Ιανουαρίου – Σεπτεμβρίου 2016 ήταν θετικό κατά 5,3 δισ ευρώ. Στο αντίστοιχο περυσινό διάστημα το πρωτογενές πλεόνασμα ήταν 2,4 δισ ευρώ.


Skoda: Έξυπνο σύστημα προστατεύει τους ποδηλάτες! | Caroto.gr\nΚύρια σελίδα/ΑΡΘΡΑ/ΤΕΧΝΟΛΟΓΙΑ/Skoda: Έξυπνο σύστημα προστατεύει τους ποδηλάτες!\nΤο έξυπνο σύστημα Exit Warning αναγνωρίζει το πέρασμα ενός ποδηλάτη και προειδοποιεί τους επιβάτες να μην ανοίξουν τις πόρτες.\nΜια πολύ επικίνδυνη κατάσταση είναι από αυτές που ένας επιβάτης αυτοκινήτου ανοίγει την πόρτα για να βγει αλλά δίχως να έχει αντιληφθεί ότι εκείνη την ώρα περνά ένα ποδήλατο. Και λέμε ειδικά το ποδήλατο μιας και κινείται αθόρυβα. Ανάμεσα στα πολλά συστήματα που διαθέτει η Octavia είναι και το Exit Warning που τοποθετείται για πρώτη φορά σε ένα Skoda.\nΧρησιμοποιώντας την κάμερα του Blind Spot (ανίχνευσης τυφλής γωνίας) το σύστημα Exit Warning μπορεί να ανιχνεύει τα πλαϊνά του αυτοκινήτου σε εμβέλεια 35 μέτρα και εύρος 120 μοιρών, ακόμη και όταν αυτό ακινητοποιείται. Όταν διαπιστώσει κάποιο διερχόμενο ποδηλάτη, τότε το σύστημα προειδοποιεί οπτικό-ηχητικά τον επιβάτη που πάει να ανοίξει μια πόρτα. Τώρα, αν τύχει η κακιά η ώρα μπορείτε να δείτε ένα άρθρο μας για τους αερόσακους κεφαλής για ποδηλάτες.\nSKODA skoda exit warning ποδήλατο


Κονδυλώματα στους άνδρες: Συμβουλές για την αποφυγή αλλά και αντιμετώπισή τους! | Frappedoupoli.gr\nΚονδυλώματα στους άνδρες: Συμβουλές για την αποφυγή αλλά και αντιμετώπισή τους!\nΗ βλάβη προερχόμενη από την HPV λοίμωξη...\nόπως αναφέραμε για την γυναίκα δεν εξαιρεί και τους άντρες, όπως θέλουν να πιστεύουν λανθασμένα οι ίδιοι αλλά και πολλοί άλλοι σχετικοί με το αντικείμενο της ιατρικής. Υπάρχουν δημοσκοπήσεις που δείχνουν ότι το 40% των φοιτητών που ρωτήθηκαν πιστεύουν λανθασμένα ότι η λοίμωξη HPV δεν επηρεάζει τους άνδρες.\nΑντίθετα, τα οξυτενούς τύπου κονδυλώματα (εξωφυτικά, ακροχορδώνες) που συνήθως προκαλούνται από μη καρκινογόνα στελέχη ιών, συνήθως από τους τύπους 6, 11, 42, 44, 53-55, και 66, στον άνδρα φαίνεται ότι είναι ιδιαίτερα μεταδοτικά μεταξύ των δύο συντρόφων. Τα δύο τρίτα των ανθρώπων που έχουν σεξουαλική επαφή με ένα σύντροφο που φέρει γεννητικά κονδυλώματα έχουν κίνδυνο να αναπτύξουν τις βλάβες οι ίδιοι, συνήθως μέσα σε 3 μήνες από την επαφή με συνήθεις εντοπίσεις την βάλανο του π..., την αύλακα, στο σώμα του π...ς αλλά και στον βλεννογόνο του στομίου της ουρήθρας. Σε ποσοστό 62,6% των ανδρών που έχουν επαφή με γυναίκες που φέρουν βλάβη τραχήλου μήτρας με ενδοεπιθηλιακής δυσπλασίας (CIN) έχουν πεοσκοπικά εμφανή κονδυλωματώδη βλάβη.\nΟι μέθοδοι ελέγχου του άντρα για την ύπαρξη γεννητικής κονδυλωματώδους λοίμωξης ακόμη δεν έχουν τεθεί κάτω από κλασικό ιατρικό πρωτόκολλο. Ωστόσο, για να μη ξεφύγουν της διάγνωσης οι δυσπλαστικές προκαρκινικές βλάβες του πέους (PIN), ή κάθε χρόνια βλάβη αλλά και η μακροσκοπικά ύποπτη βλάβη πρέπει να ελέγχονται με βιοψία. Επίσης θα πρέπει να υπάρχει εγρήγορση από την ιατρική κοινότητα γιατί η χρόνια βαλανοποσθίτιδα έχει βρεθεί να συνδέεται με κονδυλωματώδεις βλάβες.\nΣτον άνδρα εν κατακλείδι, η πεοσκόπηση είναι μια μέθοδος ανίχνευσης των κονδυλωμάτων χωρίς να έχει την δυνατότητα να είναι ένα βέβαιο διαγνωστικό εργαλείο ικανό να διαφοροποιήσει τις HPV βλάβες από μη τις μη HPV βλάβες. Με την εξαίρεση τους ακροχορδώνες, δεν είναι σε θέση η έρευνα σε αυτό το στάδιο να θεσπίσει εντελώς αξιόπιστα κριτήρια για την πεοσκόπηση. Στην καλύτερη περίπτωση, οι τρεις τεχνικές με πεοσκόπηση, βιοψία και ανίχνευση του ιού HPV με PCR που είναι συμπληρωματικά μεταξύ τους έχουν την δυνατότητα να δώσουν απάντηση με μεγάλη προσέγγιση για την HPV μόλυνση.\nΑ) Πεοσκόπηση (peniscopy): είναι ο έλεγχος του πέους, της ουρήθρας και του οσχέου με τις τεχνικές της κολποσκόπησης. Έχει βρεθεί ότι 63% των ανδρών που έχουν επαφή με γυναίκες με κονδυλώματα έχουν θετικά ευρήματα στην πεοσκόπηση και 75% έως 89% των βλαβών που ανευρίσκονται με την πεοσκόπηση είναι οι οξεικολευκές επίπεδες βλάβες οι οποίες συνήθως δεν είναι ορατές με τον γυμνό οφθαλμό. Στο 12% έως 33% των περιπτώσεων οι βλάβες ανιχνεύονται στην ουρήθρα και σε ποσοστό 12% μόνο με χρήση διαστολέα ουρήθρας. Γενικά η πεοσκόπηση έχει μεγαλύτερη ακρίβεια στις ουρηθρικές βλάβες.\nΒ) Βιοψία της βλάβης του πέους: Η συχνότητα της επιβεβαίωσης της κονδυλωματώδους βλάβης αγγίζει το 57,4% των πεοσκοπικά ύποπτων ευρημάτων και στο 80% με πεοσκοπικά θετικά ευρήματα. Όταν η βιοψία γίνεται από εγγύς περιοχές στη βλάβη από 0,5cm έως 1cm, το ποσοστό θετικής για HPV βιοψίας βρέθηκε να είναι μόνο 7%.\nΓ) Ανίχνευση του DNA ιού με την μέθοδο PCR: Στο υλικό θετικής για HPV βλάβη βιοψίας έχει ποσοστό θετικού αποτελέσματος 75% και στο 18% έως 50% των πεοσκοπικών τυπικών ευρημάτων. Στην περίπτωση του διάχυτου οξεικολευκού επιθηλίου το ποσοστό θετικού αποτελέσματος ήταν 11% . Όταν η ανίχνευση έγινε από βιοψία που γίνεται από εγγύς περιοχές στη βλάβη από 0,5cm έως 1cm, το ποσοστό θετικού για HPV PCR DNA βρέθηκε να είναι μόνο 2,6%.\nΔ) Η κυτταρολογική εξέταση από επίχρισμα : φαίνεται να έχει μεγαλύτερη αξιοπιστία όταν η λήψη γίνεται από την ουρήθρα επειδή εδώ υπάρχουν επιθηλιακά κύτταρα. Έχει βρεθεί ποσοστό 8% μόνο να είναι θετικά όταν η λήψη γίνεται από εξωουρηθρικές θέσεις και 25% θετικά όταν η λήψη γίνεται από την ουρήθρα. Ωστόσο σε ένα ποσοστό 76,8% δίνει ενδείξεις πιθανής λοίμωξης, αλλά μη σαφώς διαγνωστικές.


Ένα Θαύμα από τον τάφο. - Pentapostagma.gr : Pentapostagma.gr\nΔημοσίευση: 14 Σεπτεμβρίου 2010, 12:01 μμ\nΜαρτυρία Ευαγγέλου Κ. από τη Θεσαλλονίκη : «Από τα δώδεκα μου χρόνια υπέφερα από δαιμόνιο. Η ζωή μου είχε γίνει μαρτύριο. Μετά τους εξορκισμούς που μου διαβάζανε αισθανόμουν σαν να με είχαν δείρει.\nΤο Α’ Σάββατο των νηστειών, το έτος 1995, ο πνευματικός μου προγραμμάτισε να κάνουμε αγρυπνία στην Σουρωτή. Πριν ξεκινήσουμε, αισθάνθηκα άγριο πόλεμο. Σε όλη την αγρυπνία δεν αισθάνθηκα καθόλου νύστα. Ήμουν στο κέντρο της Εκκλησίας κάτω και γύρω-γύρω μοναχές. Τελείωσε η αγρυπνία και άρχισαν να διαβάζουν αγιασμό. Αγρίεψα πολύ. Με πήγαν να φιλήσω τα λέιψανα του Αγίου Αρσενίου\nΕυχαριστούμε το φίλο Κυριάκο για την ενημέρωση


Μητρόπουλος: Έρχονται προσωρινές συντάξεις πείνας από 192 ευρώ\n08:30 , Τετάρτη 06 Ιουλίου 2016\nΗ Ένωση για την Υπεράσπιση της Εργασίας και του Κοινωνικού Κράτους, του Αλέξη Μητρόπουλου, με ανακοίνωσή της, προειδοποιεί για προσωρινές συντάξεις… πείνας από 192 ευρώ.\nΣύμφωνα με την ανακοίνωση της ΕΝΥΠΕΚΚ, «με τον πρόσφατο νόμο 4387/2016 (ΦΕΚ Α 85/12-5-2016) με τίτλο «Ενιαίο Σύστημα Κοινωνικής Ασφάλειας-Μεταρρύθμιση Ασφαλιστικού-Συνταξιοδοτικού Συστήματος-Ρυθμίσεις φορολογίας εισοδήματος και τυχερών παιχνιδιών και άλλες διατάξεις» -και ειδικότερα με το άρθρο 29 αυτού- επέρχονται τροποποιήσεις επί τα χείρω στο ισχύον νομικό καθεστώς όσον αφορά την προσωρινή σύνταξη, αφού το ύψος της προσωρινής σύνταξης διαφοροποιείται σε σχέση με το νομοθετικό πλαίσιο που είχε θεσπιστεί με τις διατάξεις του άρθρου 38 του ν.3996/2011».\n«Ως εκ τούτου, σε συνδυασμό με τις διατάξεις του άρθρου 94 παρ. 1 και 2 του ν.4387/2016, το νέο νομοθετικό πλαίσιο για την καταβολή της προσωρινής σύνταξης (που αφορά αιτήσεις συνταξιοδότησης που κρίνονται με τον νέο τρόπο υπολογισμού της σύνταξης) αποτελείται πλέον από το 50% του μέσου όρου των μηνιαίων αποδοχών, επί των οποίων υπήρχε υποχρέωση καταβολής εισφορών για κύρια σύνταξη κατά τους δώδεκα (12) μήνες ασφάλισης που προηγούνται του μήνα υποβολής της αίτησης συνταξιοδότησης. Έτσι προκύπτει μείωση του ποσού της προσωρινής σύνταξης κατά 30%!\nΟ ν.3996/2011 (άρθρο 38) προέβλεπε ότι το ύψος του ποσού της προσωρινής σύνταξης αντιστοιχεί τουλάχιστον στο 80% της σύνταξης που προκύπτει από το χρόνο ασφάλισης και τις εισφορές ή τις αποδοχές που λαμβάνονται υπόψη κατά περίπτωση για τον υπολογισμό της σύνταξης. Αναφορικά δε για τους ασφαλισμένους του ΙΚΑ-ΕΤΑΜ, ισούταν με τις μεικτές αποδοχές που έλαβε ο ασφαλισμένος το μήνα Δεκέμβριο του προηγούμενου έτους της υποβολής της αίτησης συνταξιοδότησης ή, σε περίπτωση προγενέστερης διακοπής της ασφάλισής του, τον τελευταίο μήνα απασχόλησής του, όπως οι αποδοχές αυτές προκύπτουν από τα προσκομιζόμενα ασφαλιστικά βιβλιάρια.\nΣτις περιπτώσεις συνταξιοδότησης λόγω αναπηρίας, το ποσό της προσωρινής σύνταξης διαμορφώνεται κατ’αντιστοιχία με τα ποσοστά της παρ. 2 του άρθρου 27 του νόμου. Συνεπώς, σε συνταξιούχους με ποσοστό αναπηρίας από 67% έως 79,99% (δεδομένου ότι πρόκειται να λάβουν το 75% της εθνικής σύνταξης), αντίστοιχα θα χορηγείται το 75% της προσωρινής σύνταξης που προκύπτει σύμφωνα με τα ανωτέρω. Σε συνταξιούχους με ποσοστό αναπηρίας από 50% έως και 69,99% (δεδομένου ότι πρόκειται να λάβουν το 50% της εθνικής σύνταξης), αντίστοιχα θα χορηγείται το 50% της προσωρινής σύνταξης που προκύπτει σύμφωνα με τα ανωτέρω.\nΣτις περιπτώσεις συνταξιοδότησης λόγω θανάτου, η προσωρινή σύνταξη που διαμορφώνεται σύμφωνα με τα ανωτέρω χορηγείται σε ποσοστό 50% και το ποσό επιμερίζεται μεταξύ των δικαιοδόχων, σύμφωνα με τα προβλεπόμενα ποσοστά επιμερισμού της σύνταξης.\nΜε την παρ. 2 θεσπίζεται ρητά ότι η προσωρινή σύνταξη που θα καταβληθεί σε κάθε περίπτωση δεν μπορεί να είναι μικρότερη του ποσού της εθνικής σύνταξης που αντιστοιχεί σε 20 έτη ασφάλισης, ούτε και να υπερβαίνει το διπλάσιο αυτής, όπως διαμορφώνεται κάθε φορά.\nΣυγκεκριμένα, όπως ορίζεται στην παρ. 6 του άρθρου 7 του ν. 4387/2016, η εθνική σύνταξη διαμορφώνεται στο ποσό των 384 € για 20 έτη ασφάλισης και ως εκ τούτου η καταβαλλόμενη προσωρινή σύνταξη θα κυμαίνεται από 384 έως 768 €!.\nΣημειωτέον ότι με το προηγούμενο καθεστώς η προσωρινή σύνταξη σε πολλές περιπτώσεις ξεπερνούσε ακόμα και τα 1.200 ευρώ!\nΤα δεινά όμως για τους συνταξιούχους δεν σταματούν εδώ!\nΤο ως άνω ανώτατο και κατώτατο όριο προσωρινής σύνταξης αφορά περιπτώσεις λήψης ΜΟΝΟ πλήρους σύνταξης λόγω γήρατος ή αναπηρίας.\nΣε περίπτωση που ο ασφαλισμένος δικαιούται μειωμένη σύνταξη λόγω γήρατος, το ανώτατο και κατώτατο όριο μειώνεται ανάλογα, βάσει των προβλεπόμενων κατά περίπτωση ποσοστών μείωσης. Συνεπώς, σε περίπτωση μειωμένης σύνταξης λόγω γήρατος τα ποσά των €384 και €768 μειώνονται κατά 1/200 για κάθε μήνα που υπολείπεται για τη συμπλήρωση του ορίου ηλικίας πλήρους συνταξιοδότησης».\nΣε συνέχεια της ανακοίνωσης της ΕΝΥΠΕΚΚ υπάρχουν παραδείγματα για τις προσωρινές συντάξεις:\n«ΠΑΡΑΔΕΙΓΜΑΤΑ ΠΡΟΣΩΡΙΝΩΝ ΣΥΝΤΑΞΕΩΝ\nΣε περίπτωση συνταξιοδότησης λόγω θανάτου, όπου η προσωρινή σύνταξη καθορίζεται στο ποσοστό 50% της προκύπτουσας προσωρινής σύνταξης, το κατώτατο και ανώτατο όριο της προσωρινής σύνταξης διαμορφώνεται σε €192 και €384 αντίστοιχα.\nΚαι όλα αυτά τη στιγμή που ο μέσος χρόνος απονομής σύνταξης στο ΙΚΑ αγγίζει και ξεπερνά σε αρκετές περιπτώσεις (διαδοχική ασφάλιση) τα 2 χρόνια!».\nΤέλος, η ΕΝΥΠΕΚΚ «καλεί σήμερα την κυβέρνηση να αναθεωρήσει την συγκεκριμένη διάταξη του νόμου και να επανέλθει στο προγενέστερο καθεστώς του ν. 3996/2011, αναγνωρίζοντας ότι είναι αδύνατον οι συνταξιούχοι να διαβιώσουν για 2 και πλέον έτη με συντάξεις-«φιλοδωρήματα» των 192 ευρώ!\nΕπισημαίνει δε ότι τίθεται πλέον ανθρωπιστικό ζήτημα για τους απόμαχους της εργασίας και ζητά την άμεση παρέμβαση του αρμόδιου Υπουργού προκειμένου να αποφευχθούν φαινόμενα ανθρωπιστικής καταστροφής, κυρίως για τους χαμηλοσυνταξιούχους».\nΜε διαφωνίες ξεκίνησε η δεύτερη αξιολόγηση\nΑΛΕΞΗΣ ΜΗΤΡΟΠΟΥΛΟΣ ΕΝΥΠΕΚΚ ΜΗΤΡΟΠΟΥΛΟΣ ΣΥΝΤΑΞΕΙΣ


Νέα / Ανακοινώσεις – ΘΕΑΤΡΟ ΑΝΤΙΜΕΤΡΟ ΠΑΤΡΑ\nΣΕΜΙΝΑΡΙΟ ΘΕΑΤΡΟΥ 2016-2017\nΤο Θέατρο Αντίμετρο στην προσπάθειά του να διαδώσει την τέχνη του θεάτρου οργανώνει για 6η συνεχή χρονιά μαθήματα υποκριτικής για αρχάριους και εν ενεργεία ερασιτέχνες ηθοποιούς. Σκοπός των μαθημάτων είναι να θέσει τις βάσεις για την σωστή αντιμετώπιση της θεατρικής τέχνης , να δώσει τα απαραίτητα κλειδιά ανάγνωσης ενός θεατρικού κειμένου και μιας θεατρικής παράστασης , να υπογραμμίσει την βαρύτητα του θεάτρου ως μέσο προόδου της ανθρωπότητας και να ενθαρρύνει όσους ενδιαφέρονται να ακολουθήσουν επαγγελματικά την υποκριτική τέχνη . Με γνώμονα να γίνει πληρέστερη η γνωριμία με το θέατρο επιλέξαμε τις ακόλουθες ενότητες μαθημάτων :\nΤα μαθήματα θα γίνονται κάθε Δευτέρα και Τετάρτη και ώρες 18:30 με 22:00. Η έναρξη των μαθημάτων θα γίνει την Δευτέρα 3 Οκτωβρίου και οι εγγραφές θα ξεκινήσουν Δευτέρα 29 Αυγούστου και κάθε Δευτέρα και Τετάρτη 7 με 9 μμ στο θέατρο Αντίμετρο στην διεύθυνση Φαβιέρου 5 ( περιοχή Αγίου Διονυσίου ).\nΣύντομο βιογραφικό : Απόφοιτος της σχολής του Σύγχρονου Θεάτρου Αθήνας Γιώργου Κιμούλη και ιδρυτής της θεατρικής ομάδας Αντίμετρο .Έχει συνεργαστεί ως ηθοποιός με το Κρατικό θέατρο Βορείου Ελλάδος,το ΔΗΠΕΘΕ Καβάλας,το ΔΗΠΕΘΕ Κομοτηνής ,το ΔΗΠΕΘΕ Πάτρας και πλήθος ανεξάρτητων ομάδων.Το 2011 ίδρυσε την θεατρική εταιρία ΑΝΤΙΜΕΤΡΟ όπου δραστηριοποιείται ως ηθοποιός,σκηνοθέτης και δάσκαλος υποκριτικής.Την θεατρική σεζόν 2015 συμμετείχε στην παράσταση του ΔΗΠΕΘΕ Πάτρας » Η ΖΩΗ ΤΟΥ ΓΑΛΙΛΑΙΟΥ» του Μπρεχτ σε σκηνοθεσία Κώστα Καζάκου.\nΕπικοινωνία στο τηλέφωνο 6937492516 και για δήλωση συμμετοχής στο mail antimetro@hotmail.gr\nΤο Θέατρο Αντίμετρο έχει γενέθλια!! Πέρασαν 4 χρόνια από την πρώτη μέρα που άνοιξε τις πόρτες του στο Πατρινό κοινό. Ο ιδιοκτήτης του θεάτρου Γεράσιμος Ντάβαρης μαζί με την πολύτιμη συνεργάτιδά του Μαρία Γκλαβά και τους υπόλοιπους συνεργάτες του χώρου ευχαριστούν το κοινό για τη στήριξη που έχει δείξει αυτά τα χρόνια. Το Αντίμετρο εύχεται να … More 4 χρόνια Αντίμετρο!! Μια σύντομη αναδρομή…\nΣχολιάστε 4 χρόνια Αντίμετρο!! Μια σύντομη αναδρομή…\nΜαύρα Χριστούγεννα Η πόλη είναι ένα φριχτό τέρας που καταβροχθίζει χωρίς οίκτο τους αδύναμους. Η μοναξιά και η αποξένωση οδηγούν κάθε χρόνο δεκάδες ανθρώπους στην αυτοκτονία. Γι’ αυτό έχει δημιουργηθεί η τηλεφωνική γραμμή συμπαράστασης «Η ζωή είναι γλυκιά». Νοιώθεις μόνος; Νοιώθεις απελπισμένος; Σκέφτεσαι να κρεμαστείς; Να πέσεις από το παράθυρο; Να πιεις άκουα φόρτε; … More ΠΑΡΑΣΤΑΣΕΙΣ/ΠΑΡΑΓΩΓΕΣ 2011-2015


Διαμερίσματα Πήγαδος , Χώρα Φολεγάνδρου – Ενημερωμένες τιμές για το 2021\nΔιαμερίσματα Πήγαδος (Ξενοδοχείο διαμερισμάτων), Χώρα Φολεγάνδρου (Ελλάδα) προσφορές\nΚοινοποίηση του Διαμερίσματα Πήγαδος\nΞενοδοχείο διαμερισμάτων Διαμερίσματα Πήγαδος\nΧώρα Φολεγάνδρου, Χώρα Φολεγάνδρου, 84011, Ελλάδα – Εξαιρετική τοποθεσία - εμφάνιση χάρτη\nΕξαιρετική τοποθεσία - βαθμολογήθηκε με 9,8/10! (βαθμολογία από 312 σχόλια)\nΒαθμολογήθηκε από επισκέπτες, μετά από τη διαμονή τους στο Διαμερίσματα Πήγαδος .\nΗ τοποθεσία είναι πολύ καλή ακριβώς στην είσοδο της χώρας, η θέα καταπληκτική και από το δωμάτιο, οι κήποι του συγκροτήματος επίσης. Το δωμάτιο ήταν δίχωρο, με τη διακόσμηση να δίνει την ατμόσφαιρα του νησιού. Το πρωινό επαρκές, με φρέσκα υλικά, του έλειπε κάτι σε αλμυρό για όσους δεν τρων ζάχαρη ή γλυκά. Η φιλοξενία όλων ήταν άριστη\nΗ τοποθεσία ήταν ιδανική, και η θέα από το δωμάτιο υπέροχη. Το δωμάτιο καθαριζοταν κάθε μέρα, και το προσωπικό ήταν πολύ εξυπηρετικό. Θα το προτείναμε ανεπιφύλακτα!\nΕυρύχωρο στούντιο με ιδιαίτερη διακόσμηση και συγκλονιστική θέα !! Η τοποθεσία εξαιρετική σε δυο λεπτά με τα πόδια στο κέντρο της χώρας και ευρύχωρο πάρκινγκ !! Η κυρία Χριστίνα και το προσωπικό του ξενοδοχείου πολύ εξυπηρετικοί !!\nΤο κατάλυμα είναι σε τοποθεσία με θέα την θάλασσα και την Παναγία της Φολέγανδρου. Το συστήνω ανεπιφύλακτα!!! Η κυρία Χριστίνα και το προσωπικό είναι ήταν ευγενέστατοι και πρόθυμοι να μας βοηθήσουν σε οτιδήποτε χρειαστήκαμε! Ο χώρος ήταν καθαρός και προσεγμένος. Μπορείς να δεις το απίστευτο ηλιοβασίλεμα με άνεση από το δωμάτιο σου! Το πρωινό ήταν πολύ νόστιμο και προσφέρεται στον όμορφο κήπο του καταλύματος. Όλα ήταν πολύ όμορφα και σίγουρα θα το προτιμούσαμε ξανά!!!\nΗ κυρία Χριστίνα που μας υποδέχτηκε είναι εξαιρετική. Το ξενοδοχείο υπέροχο με σαγηνευτική θέα, το πρωινό πλούσιο και η τοποθεσία απερίγραπτα βολική. Όλα ήταν καταπληκτικά. Σημαντικό ότι παρέχεται μεταφορά από και προς το λιμάνι από το ξενοδοχείο. Σίγουρα θα ξαναπάμε!!\nΌλα ήταν τέλεια. Η κυρία Χριστίνα εξαιρετική..και η γατούλα της η Σοράγια πανέμορφη.\nΠολύ καλή θέση, πολύ φιλικό και εξυπηρετικό προσωπικό, άνετοι χώροι. Θα ξαναπάμε!!! <3\nΥπέροχη θέα . Άνετο και καθαρό . Κοντά στο κέντρο , 3 λεπτά .\nΌλα ήταν άψογα .Το κατάλυμα φανταστικό πολύ καλή τοποθεσία υπέροχη θέα και καλό πρωινό.Η κυρία Χριστίνα προσιτή ευγενική πάντα με το χαμόγελο να μας εξυπηρετήση και να μας περιποιηθεί.Δεν υπήρξε κάτι που να ζητήσουμε και να μην το έκανε και μάλιστα χωρίς να μας χρεώσει επιπλέον.Θα ήταν παραληψή μου να δώσω τα συγχαρητηριά μου στο προσωπικό το οποίο ήταν άψογο και πολύ ευγενικό.Εύγε\nΗ ιδιοκτητρια ηταν σα να μας φιλοξενουσε σπιτι της.\nΕξασφαλίστε μια εκπληκτική τιμή στο Διαμερίσματα Πήγαδος - με βαθμολογία 8,7 από πρόσφατους επισκέπτες.\n«Η τοποθεσία είναι πολύ καλή ακριβώς στην είσοδο της χώρας, η θέα καταπληκτική και από το δωμάτιο, οι κήποι του συγκροτήματος επίσης.»\n«Η τοποθεσία ήταν ιδανική, και η θέα από το δωμάτιο υπέροχη. Το δωμάτιο καθαριζοταν κάθε μέρα, και το προσωπικό ήταν πολύ εξυπηρετικό. Θα το προτείναμε ανεπιφύλακτα!»\n«Ευρύχωρο στούντιο με ιδιαίτερη διακόσμηση και συγκλονιστική θέα !! Η τοποθεσία εξαιρετική σε δυο λεπτά με τα πόδια στο κέντρο της χώρας και ευρύχωρο πάρκινγκ !!»\n«Το κατάλυμα είναι σε τοποθεσία με θέα την θάλασσα και την Παναγία της Φολέγανδρου. Το συστήνω ανεπιφύλακτα!!!»\n«Η κυρία Χριστίνα που μας υποδέχτηκε είναι εξαιρετική. Το ξενοδοχείο υπέροχο με σαγηνευτική θέα, το πρωινό πλούσιο και η τοποθεσία απερίγραπτα βολική. Όλα ήταν καταπληκτικά.»\n«Όλα ήταν τέλεια. Η κυρία Χριστίνα εξαιρετική..και η γατούλα της η Σοράγια πανέμορφη.»\n«Πολύ καλή θέση, πολύ φιλικό και εξυπηρετικό προσωπικό, άνετοι χώροι. Θα ξαναπάμε!!! <3»\n«Υπέροχη θέα . Άνετο και καθαρό . Κοντά στο κέντρο , 3 λεπτά .»\n«Όλα ήταν άψογα .Το κατάλυμα φανταστικό πολύ καλή τοποθεσία υπέροχη θέα και καλό πρωινό.Η κυρία Χριστίνα προσιτή ευγενική πάντα με το χαμόγελο να μας εξυπηρετήση και να μας περιποιηθεί.Δεν υπήρξε κάτι...»\n«Η ιδιοκτητρια ηταν σα να μας φιλοξενουσε σπιτι της.»\nΔικαιούστε έκπτωση Genius στο Διαμερίσματα Πήγαδος ! Απλώς συνδεθείτε για να εξοικονομήσετε σε αυτό το κατάλυμα.\nΤο Pegados Apartments βρίσκεται σε κεντρική τοποθεσία στη γραφική Χώρα της Φολεγάνδρου και προσφέρει κομψά, παραδοσιακά διακοσμημένα καταλύματα με παροχές μαγειρέματος, δωρεάν Wi-Fi και μπαλκόνι με θέα στο Αιγαίο Πέλαγος. Σε απόσταση 3 λεπτών με τα πόδια θα βρείτε εστιατόρια, μπαρ και καταστήματα.\nΌλες οι κλιματιζόμενες μονάδες του Pegados διαθέτουν κρεβάτια αντίκες από χαλκό, παραδοσιακούς καναπέδες κυκλαδίτικου στιλ, αυθεντικούς πίνακες ζωγραφικής και κουζίνα με ψυγείο και καφετιέρα. Όλα περιλαμβάνουν τηλεόραση επίπεδης οθόνης.\nΟι επισκέπτες μπορούν να απολαύσουν υγιεινό πρωινό στην ιδιωτική βεράντα ή κάτω από τις πέργκολες στον κήπο.\nΤο λιμάνι Καραβοστάσι απέχει 3χλμ., ενώ η πλησιέστερη παραλία είναι 2,5χλμ. μακριά. Στις εγκαταστάσεις υπάρχει δωρεάν ιδιωτικός χώρος στάθμευσης.\nΑυτό είναι το αγαπημένο μέρος των επισκεπτών μας στον προορισμό Χώρα Φολεγάνδρου σύμφωνα με ανεξάρτητα σχόλια.\nΤο Διαμερίσματα Πήγαδος υποδέχεται επισκέπτες της Booking.com από 19 Ιουν 2013.\n뀐 Αυτό το κατάλυμα βρίσκεται στην περιοχή με την καλύτερη βαθμολογία στη Χώρα Φολεγάνδρου και έχει εξαιρετική βαθμολογία τοποθεσίας 9,8\nΑποθηκεύτηκε σε 950 λίστες\nΠότε θα θέλατε να μείνετε στο Διαμερίσματα Πήγαδος ;\nΠαραδοσιακή Σουίτα Ανεμόμυλος\nΣτούντιο στο Ισόγειο με θέα στη Θάλασσα\nΣτούντιο στο Ισόγειο - Βεράντα στο πάνω μέρος και θέα στη Θάλασσα\nΠρωινό Τοποθεσία Θέα Δωμάτιο Λεωφορείο\n«Η τοποθεσία είναι πολύ καλή ακριβώς στην είσοδο της χώρας, η θέα καταπληκτική και από το δωμάτιο, οι κήποι του συγκροτήματος επίσης. Το δωμάτιο ήταν δίχωρο, με τη διακόσμηση να δίνει την ατμόσφαιρα του νησιού. Το πρωινό επαρκές, με φρέσκα υλικά, του έλειπε κάτι σε αλμυρό για όσους δεν τρων ζάχαρη ή γλυκά. Η φιλοξενία όλων ήταν άριστη»\n«Ευρύχωρο στούντιο με ιδιαίτερη διακόσμηση και συγκλονιστική θέα !! Η τοποθεσία εξαιρετική σε δυο λεπτά με τα πόδια στο κέντρο της χώρας και ευρύχωρο πάρκινγκ !! Η κυρία Χριστίνα και το προσωπικό του ξενοδοχείου πολύ εξυπηρετικοί !!»\n«Το κατάλυμα είναι σε τοποθεσία με θέα την θάλασσα και την Παναγία της Φολέγανδρου. Το συστήνω ανεπιφύλακτα!!! Η κυρία Χριστίνα και το προσωπικό είναι ήταν ευγενέστατοι και πρόθυμοι να μας βοηθήσουν σε οτιδήποτε χρειαστήκαμε! Ο χώρος ήταν καθαρός και προσεγμένος. Μπορείς να δεις το απίστευτο ηλιοβασίλεμα με άνεση από το δωμάτιο σου! Το πρωινό ήταν πολύ νόστιμο και προσφέρεται στον όμορφο κήπο του καταλύματος. Όλα ήταν πολύ όμορφα και σίγουρα θα το προτιμούσαμε ξανά!!! »\n«Η κυρία Χριστίνα που μας υποδέχτηκε είναι εξαιρετική. Το ξενοδοχείο υπέροχο με σαγηνευτική θέα, το πρωινό πλούσιο και η τοποθεσία απερίγραπτα βολική. Όλα ήταν καταπληκτικά. Σημαντικό ότι παρέχεται μεταφορά από και προς το λιμάνι από το ξενοδοχείο. Σίγουρα θα ξαναπάμε!! »\n«Όλα ήταν τέλεια. Η κυρία Χριστίνα εξαιρετική..και η γατούλα της η Σοράγια πανέμορφη. »\n«Υπέροχη θέα . Άνετο και καθαρό . Κοντά στο κέντρο , 3 λεπτά . »\n«Όλα ήταν άψογα .Το κατάλυμα φανταστικό πολύ καλή τοποθεσία υπέροχη θέα και καλό πρωινό.Η κυρία Χριστίνα προσιτή ευγενική πάντα με το χαμόγελο να μας εξυπηρετήση και να μας περιποιηθεί.Δεν υπήρξε κάτι που να ζητήσουμε και να μην το έκανε και μάλιστα χωρίς να μας χρεώσει επιπλέον.Θα ήταν παραληψή μου να δώσω τα συγχαρητηριά μου στο προσωπικό το οποίο ήταν άψογο και πολύ ευγενικό.Εύγε »\nΠαροχές του Διαμερίσματα Πήγαδος\nΔιαβάστε πριν κάνετε κράτηση Το Διαμερίσματα Πήγαδος δέχεται ειδικά αιτήματα - προσθέστε τα στο επόμενο βήμα!\nΑυτές είναι οι κάρτες που δέχεται το Διαμερίσματα Πήγαδος και διατηρεί το δικαίωμα να δεσμεύσει προσωρινά ένα ποσό πριν την άφιξή σας.\nΣυχνές ερωτήσεις για το Διαμερίσματα Πήγαδος\nΠόσο μακριά βρίσκεται το Διαμερίσματα Πήγαδος από το κέντρο της πόλης Χώρα Φολεγάνδρου;\nTo Διαμερίσματα Πήγαδος απέχει 350 μ. από το κέντρο της πόλης Χώρα Φολεγάνδρου.\nΜπορώ να σταθμεύσω το αυτοκίνητό μου στο Διαμερίσματα Πήγαδος ;\nΣτους επισκέπτες του Διαμερίσματα Πήγαδος παρέχονται οι ακόλουθες επιλογές στάθμευσης (ανάλογα με τη διαθεσιμότητα):\nΥπάρχει βεράντα στο Διαμερίσματα Πήγαδος ;\nΝαι, σε αυτό το κατάλυμα υπάρχουν επιλογές που προσφέρουν βεράντα. Μπορείτε να μάθετε περισσότερα για αυτό και για τις άλλες παροχές του Διαμερίσματα Πήγαδος σε αυτή τη σελίδα.\nΤι μπορεί να κάνει κανείς στο Διαμερίσματα Πήγαδος ;\nΤο Διαμερίσματα Πήγαδος προσφέρει τις ακόλουθες δραστηριότητες/υπηρεσίες (μπορεί να ισχύουν χρεώσεις):\nΥπάρχει μπαλκόνι στο Διαμερίσματα Πήγαδος ;\nΝαι, σε αυτό το κατάλυμα υπάρχουν επιλογές που προσφέρουν μπαλκόνι. Μπορείτε να μάθετε περισσότερα για αυτό και για τις άλλες παροχές του Διαμερίσματα Πήγαδος σε αυτή τη σελίδα.\nΠόσοι επισκέπτες μπορούν να κοιμηθούν στο Διαμερίσματα Πήγαδος ;\nΤο Διαμερίσματα Πήγαδος προσφέρει πολλές επιλογές διαμονής (βάσει διαθεσιμότητας). Αυτές μπορούν να φιλοξενήσουν:\nΠόσο κοστίζει η διαμονή στο Διαμερίσματα Πήγαδος ;\nΟι τιμές στο Διαμερίσματα Πήγαδος μπορεί να διαφέρουν ανάλογα με τη διαμονή σας (δηλ. τις ημερομηνίες που επιλέγετε, την πολιτική του ξενοδοχείου κλπ). Εισαγάγετε τις ημερομηνίες σας για να δείτε τιμές.\nΠοιες είναι οι ώρες check-in και check-out στο Διαμερίσματα Πήγαδος ;\nΤο check-in στο Διαμερίσματα Πήγαδος πραγματοποιείται από τις 14:00 και το check-out μέχρι τις 12:00.\nΤι είδους πρωινό σερβίρετε στο Διαμερίσματα Πήγαδος ;\nΟι επισκέπτες που μένουν στο Διαμερίσματα Πήγαδος μπορούν να απολαύσουν πρωινό με υψηλή βαθμολογία στη διαμονή τους (βαθμολογία σχολίων επισκεπτών: 9.2).\nΠόσα υπνοδωμάτια έχει το Διαμερίσματα Πήγαδος ;\nΤο Διαμερίσματα Πήγαδος περιλαμβάνει τον παρακάτω αριθμό υπνοδωματίων:\n8,7 Θαυμάσιο 312 σχόλια 100% αυθεντικές εμπειρίες επισκεπτών\nΕπαρκές: 5 – 7 (22)\nΤα καλύτερα σε Χώρα Φολεγάνδρου\nΚάντε κλικ εδώ για να δείτε περισσότερα καταλύματα κοντά σε δημοφιλή σημεία ενδιαφέροντος σε Χώρα Φολεγάνδρου